title: Harold Camping

text: Harold Egbert Camping (19. heinäkuuta 1921 – 15. joulukuuta 2013 Kalifornia) oli yhdysvaltalainen kristillinen radiokuuluttaja. Hän oli kalifornialaisen Family Radio -radiokanavayhdistyksen presidentti. Campingin päivittäinen radio-ohjelma "Open Forum" lähetettiin yli 60 yhdysvaltalaisella radiokanavalla.


title: Harold Camping

text: Camping oli tunnettu pyrkimyksistään ennustaa maailmanlopun tuloa Raamattua numerologisesti tulkiten. Hän ennusti 2010, että Jeesus palaisi ja vanhurskaat temmattaisiin taivaaseen 21. toukokuuta 2011, minkä jälkeen maapallolla olisi seurannut viiden kuukauden ajanjakso tulta, tulikiveä ja tauteja, joiden seurauksena miljoonia olisi kuollut joka päivä; tämä ajanjakso olisi päättynyt 21. lokakuuta 2011 maailmanloppuun, jolloin Jumala olisi tuhonnut koko maailmankaikkeuden.


title: Harold Camping

text: Campingin aikaisemmin ennustamia tuomiopäiviä olivat 21. toukokuuta 1988 ja 7. syyskuuta 1994.


title: Harold Camping

text: Hänen ennustuksensa vuodesta 2011 oli laajasti uutisoitu ja sai vastauksia sekä ateistisilta että kristillisiltä yhdistyksiltä. Toukokuun 21. päivän tultua ja mentyä ilman mitään vakavia seurauksia Camping sanoi uskovansa, että ”hengellinen” tuomio oli tapahtunut tuona päivänä, ja että fyysinen taivaaseentempaus tapahtuisi 21. lokakuuta 2011 samanaikaisesti kun Jumala tuhoaa maailmankaikkeuden.


title: Harold Camping

text: Kesäkuussa 2011 Camping joutui sairaalaan aivoverenkiertohäiriön takia; tämä todettiin myöhemmin aivoinfarktiksi. Hän jäi myös paljolti pois julkisuudesta ohjelmansa lopettamisen jälkeen.


title: Harold Camping

text: Hänelle myönnettiin vuoden 2011 matematiikan Ig Nobel -palkinto ansionaan maailman opettaminen tarkkaavaisemmaksi matemaattisia oletuksia ja laskelmia tehtäessä. Samalla palkittiin myös muun muassa Pat Robertson (maailmanloppu 1982) ja Elizabeth Clare Prophet (1990).


title: Harold Camping

text: Camping esitti useita numerologisia argumentteja tai raamatullisia "todistuksia" koskien toukokuun 21. päivää Lopun päivänä. Camping yritti vuosikymmenien ajan tehdä matematiikkaan perustuvia ennustuksia Raamatusta. Haastattelussa hän selitti: ”... Olin insinööri, olin hyvin kiinnostunut numeroista. Ihmettelin että ’Miksi Jumala laittoi tämän numeron näin tai tuon noin?’ Se ei ollut epäuskosta johtuva kysymys vaan ’Siihen on oltava syy.’”


title: Harold Camping

text: Vuonna 1970 Camping ajoitti Vedenpaisumuksen vuoteen 4990 eaa. Pitäen tätä ajankohtaa lähtökohtana ja ottaen huomioon 1. Mooseksen kirjan 7:4:n lausunnon ("Seitsemän päivän kuluttua minä lähetän maan päälle sateen") ennustuksena maailman lopusta, ja yhdistäen sen 2. Pietarin kirjeen 3:8 lausuntoon ("Herralle yksi päivä on kuin tuhat vuotta ja tuhat vuotta kuin yksi päivä"), Cambell päätteli maailmanlopun tulevan vuonna 2011, 7 000 vuoden kuluttua vuodesta 4990 eaa. Camping laski toisen kuukauden 17. päivän (1. Mooseksen kirja 7:11) olleen 21. toukokuuta, joten ylöstempauksen olisi pitänyt tapahtua juuri tuona päivänä.


title: Harold Camping

text: Toinen Campellin käyttämä argumentti, jota hän käyttää toukokuun 21. päivän laskennassa:Camping sanoi myös, että 5 × 10 × 17 kertoo meille "kertomuksen ajasta jolloin Kristus suoritti maksun kunnes meidät on täysin pelastettu."


title: Harold Camping

text: Camping ei ollut kovinkaan tarkka tapahtuman täsmällisestä kellonajasta, sanoen että "ehkä" me voimme tietää sen tunnin. Hän ehdotti Raamatun "päivän" viittaavan päivänvalon tunteihin. "Suuri maanjäristys", joka ilmoittaisi Ylöstempauksen alkaneen, "alkaisi Tyyneltä valtamereltä kello 18 paikallista aikaa".


title: Harold Camping

text: Campingin omakustannekirjassa "1994?" (1992) hän ennakoi Lopun ajan tulevan syyskuussa 1994 (joko 4. syyskuuta tai 6. syyskuuta). Kun odotettua Ylöstempausta ei sattunutkaan ennustettuina päivinä, Camping sanoi tehneensä matemaattisen virheen.


title: Pako Siperiasta

text: Pako Siperiasta (, ) on vuonna 2001 ilmestynyt saksalainen toiseen maailmansotaan sijoittuva elokuva, jonka ohjasi Hardy Martins.


title: Darkest Day

text: Darkest Day on Obituaryn kahdeksas studioalbumi, joka julkaistiin 30. kesäkuuta 2009. Se on yhtyeen viimeinen, jolla oli mukana pitkäaikainen basisti Franks Watkins. Albumin kansitaiteesta vastaa Andreas Marschall.


title: Pop-uskonto

text: Pop-uskonto on suomalaisen Neljä Ruusua -yhtyeen kuudes studioalbumi, joka julkaistiin lokakuussa 1993. Levyn on tuottanut yhtye itse, Pekka Witikka ja Tommi Lindell. Albumi nousi parhaimillaan Suomen virallisen albumilistan ensimmäiselle sijalle. Yhteensä listaviikkoja levylle kertyi 22. Albumi ylitti kultarajan julkaisuvuonnaan ja platinarajan kuusi vuotta myöhemmin. Levyä on myyty yhteensä yli 55 800 kappaletta.


title: Pop-uskonto

text: ”Kuka näkee” julkaistiin albumin ensimmäisenä singlenä, ja se nousi singlelistan sijalle 20, radiosoittolistan sijalle kolme ja Rumban 50 Hittiä -listan kärkeen. Kappaleeseen kuvattiin myös Aulis Moision ja Tommi Tikan ohjaama musiikkivideo. Toinen single ”Poplaulajan vapaapäivä” nousi sijalle kuusi radiolistalla sekä single- ja 50 Hittiä -listan toiselle sijalle. Kappaleen musiikkivideon ohjasivat jälleen Aulis Moisio ja Tommi Tikka. ”Idänprinsessa” nousi singlelistan sijalle seitsemän ja 50 Hittiä -listan sijalle 18. ”Meistä jokainen” julkaistiin albumin neljäntenä singlenä. Kappale ”Luen” nousi myös 50 Hittiä -listan sijalle 43.


title: Pop-uskonto

text: Kaikki san. Ilkka Alanko, säv. Kode Koistinen sekä sov. Ilkka Alanko ja Kode Koistinen, ellei muuta mainittu.


title: Pop-uskonto

text:
Neljä Ruusua
Muut esiintyjät


title: Pop-uskonto

text: Tuotanto


title: PeaZip

text: PeaZip on purku- ja pakkausohjelma, jonka on kehittänyt Giorgio Tani. Ohjelman ensimmäinen versio julkaistiin 16. syyskuuta 2006.


title: PeaZip

text: PeaZip on saatavilla Windowsille, Linuxille, Mac OS X:lle sekä 32-bittisenä että 64-bittisenä. PeaZip toimii GTK+ sekä Qt ympäristössä. Ohjelma tukee myös AES 256, Blowfish, Twofish 256 sekä Serpent 256 -salausalgoritmeja.


title: Video Greatest Hits - HIStory

text: Video Greatest Hits - HIStory on Michael Jacksonin musiikkivideokokoelma, jonka Sony Music Video Enterprises julkaisi VHS:lle ja Laserdisc:lle vuonna 1995 ja DVD:lle vuonna 2001.


title: Zied Derbali

text: Zied Derbali (s. 11. lokakuuta 1984 Jelma, Tunisia) on tunisialainen jalkapalloilija. Puolustajana pelaava Derbali edustaa Tunisian pääsarjassa pelaavaa US Monastiria.


title: Zied Derbali

text: Hänen nuorempi veljensä Sameh pelaa jalkapalloa Espérancessa.


title: Zied Derbali

text: Derbali sai ensimmäisen maajoukkuekutsunsa 1. lokakuuta 2009. Hän pelasi kuitenkin ensimmäisen maaottelunsa Tunisian paidassa 29. toukokuuta 2011 harjoitusottelussa Keski-Afrikan tasavaltaa vastaan.


title: Lännen turkismetsästäjät

text: Lännen turkismetsästäjät olivat Yhdysvaltain lännessä 1822-1840 turkiseläimiä ansoilla metsästäneitä valkoisia miehiä. He liikkuivat vihamielisten intiaanien mailla pyydystäen eläimiä kaupattaviksi eteenpäin (turkiskauppa). Yleensä metsästäjät liikkuivat 1-3 hengen ryhminä monesti vuoristossa. Turkismetsästäjät kartoittivat valkoisille aiemmin tuntematonta aluetta.


title: Lännen turkismetsästäjät

text: Tunnetuimpia 1820- ja 1830-lukunen ansapyytäjiä olivat Jim Bridger, Jim Beckworth, John Johnson ja Old Bill Williams. Ensimmäiset ansalla pyytäjät lähtivät purjehtimaan laivalla Missouri-jokea vuonna 1822 palatakseen kolmen vuoden päästä sovitulle kohtauspaikalle. Tällöin vuonna 1825 aloitettiin säännöllinen turkismetsästäjien tapaamisjärjestelmä, jota kutsuttiin ranskankielisellä termillä "rendezvous". Viimeinen rendezvous oli vuonna 1840, jolloin turkisten kysyntä oli vähentynyt niin kuin majavien määräkin. Turkismetsästäjiä uhkasivat monesti vihamieliset intiaanit, kimppuun käyvä karhu, hevosen karkaaminen jne. Niinpä ensimmäiseltä vuoden 1822 retkeltä palasi kohtauspaikalle vain 120. Vain harva turkismetsästäjä sai työstään edes kohtalaisia ansioita, useimmat pysyivät köyhinä. Jotkut avioituivat intiaanien kanssa. Turkismetsästyskauden mentyä ohi muutamat alkoivat metsästää biisoneita, toiset rupesivat armeijan tiedustelijoiksi jne.


title: Ukko Goriot

text: Ukko Goriot () on vuonna 1835 ilmestynyt ranskalaisen Honoré de Balzacin teos. Sen suomensi vuonna 1927 Eino Voionmaa. Sitä pidetään yhtenä Balzacin tärkeimmistä ja tunnetuimmista teoksista.


title: Ukko Goriot

text: Romaanin tapahtumapaikkana on täysihoitola Pariisissa vuonna 1819. Kirjan tarina seuraa kolmea henkilöä, ukko Goriot’ta, salaperäistä herra Vautrinia ja oikeustieteen opiskelijaa Eugène de Rastignacia. Henkilöt kuvaavat elämän eri vaiheita ja yhteiskunnan eri luokkia.


title: Kiiltotuomi

text: Kiiltotuomi ("Prunus serotina") on Pohjois-Amerikan itäosista kotoisin oleva keski- tai suurikokoinen, kesävihanta puu, joka kuuluu "Prunus"-sukuun ja ruusukasvien heimoon. Se on suurin tuomensukuisista puulajeista Pohjois-Amerikassa ja yksi arvostetuimmista huonekalupuista. Se muistuttaa paljon euraasialaista tuomea, josta sen erottaa parhaiten kiiltävien lehtien perusteella.


title: Kiiltotuomi

text: Kiiltotuomi on epäsäännöllisesti kasvava, juurivesaton ja oraton puu, jonka korkeus on keskimäärin 20 metriä. Levinneisyysalueensa itäosissa se voi kasvaa jopa 40 metriä korkeaksi ja rinnankorkeusläpimitaltaan yli metrin paksuiseksi, kun taas Texasissa ja Meksikossa se jää yleensä paljon pienemmäksi ja kitukasvuisemmaksi (var. "rufula").


title: Kiiltotuomi

text: Kiiltotuomella on yksihaarainen runko, siirottavat haarat ja laaja juuristo, joka levittäytyy lähelle maanpintaa. Metsässä sille kasvaa tavallisesti suora, korkealle oksaton runko ja kapea latvus; aukeilla paikoilla runko jää lyhyeksi ja latvuksesta tulee epäsäännöllinen. Nuorissa puissa kaarna on ohutta, sileää ja punaruskeaa tai lähes mustaa. Puun ikääntyessä kaarna muuttuu harjanteiseksi ja hilseileväksi mutta ei juurikaan paksuunnu.


title: Kiiltotuomi

text: Nuori haararanka on kalju, ja paksut ja nahkamaiset lehdet sijaitsevat varrella vuorottain. Lehtiruodit ovat 6–25 millimetrin pituiset ja kärjestään tavallisesti 2-nystyiset. Lehtilapa on 5–12 senttimetriä pitkä, soikea tai tasasoukan soikea, suippotyvinen, kärjestä pitkäsuippuinen ja tylppähampainen. Lehtien yläpinta on kiiltävänvihreä, alta vaaleampi, nystytön ja usein keskisuonta myöten karvainen. Syysväritykseltään lehdet ovat keltaiset tai punaiset.


title: Kiiltotuomi

text: Kiiltotuomi on yksikotinen kasvi, joka kukkii lehtien puhjettua keväällä ja kantaa hedelmää keski- tai loppukesällä. Sillä on valkoiset kukat, jotka muodostavat 10–15 senttimetriä pitkiä, kapeita terttuja lehdekkäiden kukintoperien päähän. Yksittäinen kukka on säteittäinen, maljakehäinen ja enintään 1 senttimetriä leveä. Verhiö on jakaantunut viiteen puikeaan, usein hammaslaitaiseen liuskaan, jotka ovat kukkapohjusta lyhyempiä. Teriö muodostuu viidestä yksittäisestä terälehdestä, joiden pituus on ainoastaan 3–4 millimetriä. Kukat ovat kaksineuvoisia ja niissä on paljon heteitä mutta vain yksi emi. Hedelmä on pallomainen, noin 1 senttimetrin mittainen luumarja, jonka kärjessä on verhiön jätteitä ja sisällä yksi soikiomainen siemen. Marja on aluksi vihreä mutta muuttuu kypsyessään punaiseksi ja lopulta lähes mustaksi. Villieläimet sekä painovoima levittävät siemenet vähitellen puun ympäristöön.


title: Kiiltotuomi

text: Kiiltotuomea tavataan luontaisesti Pohjois-Amerikan itä- ja eteläosissa sekä Meksikossa. Siitä tunnetaan seuraavat neljä maantieteellistä muunnosta:


title: Kiiltotuomi

text: Kiiltotuomi kasvaa tuoreissa tai kosteissa, runsasravinteisissa lehtimetsissä jokivarsilla ja -laaksoissa. Yhdysvaltojen lounaisosissa ja Meksikossa se kasvaa kanjoneissa, laaksoissa ja runsasravinteisilla alangoilla. Se on varsin vaatimaton maaperän suhteen mutta sietää huonosti varjostusta.


title: Kiiltotuomi

text: Kiiltotuomi on kaupallisesti merkittävä puulaji lähinnä Allegheny Plateaun ylängöllä, joka sijaitsee Pennsylvanian, New Yorkin ja Länsi-Virginian osavaltioiden alueella. Sen puuaine on punaruskeaa, lujaa, kovaa ja tiheäsyistä. Hyvien työstö- ja viimeistelyominaisuuksiensa vuoksi se on yksi Pohjois-Amerikan arvostetuimmista huonekalu- ja kaapistopuista. Siitä tehdään myös seinä- ja kattopaneeleita, koristelistoja, puuviilua, työkalujen kahvoja, käsitöitä, leluja sekä laboratoriotarvikkeita. Sen marjat ovat syötäviä, ja niitä käytetään hyytelöiden ja viinien raaka-aineena. Ennen vanhaan Appalakkien eteläosissa tehtiin sen kuoresta uutetta, jolla hoidettiin yskää, vahvistettiin yleiskuntoa ja rauhoitettiin jännitystiloja.


title: Kiiltotuomi

text: Kiiltotuomen marjat ovat merkittävä ravinnonlähde monille linnuille ja nisäkkäille, esimerkiksi mustakarhuille. Sen lehdet, versot, kaarna ja siemenet ovat myrkyllisiä kotieläimille sisältämiensä syanidiglykosidien vuoksi. Sen sijaan valkohäntäpeurat pystyvät syömään niitä vaaratta.


title: Brookline

text: Brookline on kunta Massachusettsin osavaltiossa, Yhdysvalloissa. Kunta ympäröi Bostonin ja Newtonin kaupunkeja. Vuonna 2010 Brooklinessa oli 58 732 asukasta. Yhdysvaltain presidentti John F. Kennedy oli kotoisin Brooklinesta.


title: If You Had My Love

text: ”If You Had My Love” on yhdysvaltalaisen laulajan Jennifer Lopezin esikoisalbumilta "On the 6" ensimmäisenä julkaistu single. Rodney Jerkinsin, LaShawn Danielsin ja Cory Rooneyn kirjoittama single julkaistiin toukokuussa 1999 ja se sijoittui Yhdysvaltojen Billboard Hot 100 -listan kärkeen ja Britannian singlelistan sijalle neljä. ”If You Had My Love” -singleä myytiin Australiassa ja Yhdysvalloissa platinaa, ja Saksassa ja Ranskassa kultaa. Paul Hunterin ohjaama musiikkivideo kuvattiin huhtikuussa 1999 ja sillä oli neljä ehdokkuutta vuoden 1999 MTV Video Music Awards -tapahtumassa: ”Best Female Video”, ”Best Dance Video”, ”Best Pop Video” ja ”Best New Artist”.


title: Hillsborough Stadium

text: Hillsborough on jalkapalloseura Sheffield Wednesdayn kotistadion Sheffieldissä, Pohjois-Englannissa. Stadion valmistui vuonna 1899. Sitä on uudistettu moneen otteeseen valmistumisensa jälkeen, erityisesti vuoden 1989 onnettomuuden jälkeen. Tuolloin katsomossa syntyi FA Cupin välieräottelun aikana väentungos ja joukkopaniikki, jossa kuoli 96 ihmistä.


title: Hillsborough Stadium

text: Tällä hetkellä Stadionin katsojakapasiteetti on 39 812. Kaikki paikat ovat vuoden 1989 katastrofin jäljiltä istumapaikkoja. Suunnitelmia kapasiteetin kasvattamiseksi on kuitenkin olemassa.


title: Hillsborough Stadium

text: Stadionin yleisöennätys on 72 841 vuodelta 1934 FA Cupin ottelusta Manchester Cityä vastaan. Nykyisen kapasiteetin aikana ennätys on 39 640 vuodelta 1993 ottelusta Manchester Unitedia vastaan.


title: Muhammad Nawaz

text: Muhammad Nawaz (15. elokuuta 1924 Budhial – 13. toukokuuta 2004 Budhial) oli pakistanilainen yleisurheilija, joka kilpaili keihäänheitossa.


title: Muhammad Nawaz

text: Nawaz voitti vuonna 1954 kultaa Aasian kisoista ja hopeaa Kansainyhteisön kisoissa, joissa hän heitti tuloksen 68,09. Hän osallistui Melbournen olympialaisiin 1956, joissa hän oli finaalin neljästoista. Nawaz voitti vuonna 1958 Aasian kisat toista kertaa peräkkäin tuloksellaan 69,41 metriä.


title: Muhammad Nawaz

text: Vuonna 1960 Nawaz heitti ennätyksensä 76,39 metriä ja osallistui Rooman olympialaisiin, joissa hän jäi karsinnan 20. sijalle eikä päässyt loppukilpailuun asti. Hän sai Aasian kisoista 1962 hopeaa, jonka lisäksi hän nappasi pronssimitalin Kingstonissa pidetyistä Kansainyhteisön kisoista 1966.


title: No Me Ames

text: "No Me Ames" on yhdysvaltalaisen laulajan Jennifer Lopezin esikoisalbumilta "On the 6" toisena julkaistu single. Singlen rajoitetusta julkaisusta johtuen monet pitävät kuitenkin "Waiting for Tonight" -kappaletta albumin toisena singlenä. "No Me Ames", Lopezin ja Marc Anthonyn espanjankielinen duetto, julkaistiin kesäkuussa 1999 ja se julkaistiin ainoastaan Latinalaisen Amerikan markkinoilla. Single oli Billboardin "Latin Tracks" -listan kärjessä seitsemän peräkkäistä viikkoa. "No Me Ames" -kappaleesta tehty salsa-versio julkaistiin Anthonyn vuonna 1999 julkaistulla kokoelma-albumilla "Desde Un Principio: From the Beginning". Singlen alkuperäinen versio julkaistiin puolestaan Anthonyn vuoden 2006 kokoelma-albumilla, "Sigo Siendo Yo (Grandes Exitos)".


title: No Me Ames

text: "No Me Ames" oli ehdokkaana vuoden 2000 Latin Grammy Awards -tapahtumassa "Best Pop Duo or Group with Vocal Performance" ja "Best Short Form Music Video" -kategorioissa. Saman vuoden Billboard Latin Music Awards -tapahtumassa kappale voitti palkinnon "Tropical/Salsa Track of the Year", "Hot Latin Track of the Year" ja "Hot Latin Track of the Year By Duo" -kategorioissa.


title: No Me Ames

text: Kappaleen italiankielinen alkuperäisversio, "Non Amarmi", julkaistiin vuonna 1992 ja sen kirjoittivat Giancarlo Bigazzi, Marco Falagiani ja Aleandro Baldi.


title: Otto Paajanen

text: Otto Paajanen (s. 13. syyskuuta 1992 Loppi) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän toimii joukkueen kapteenina. Paajanen on pelipaikaltaan keskushyökkääjä. Hän on pelityyliltään kahden suunnan sentteri. Paajasta on verrattu nuorempana Niko Kapaseen hänen puolustus- ja alivoimapelaamisen osalta.


title: Otto Paajanen

text: Paajasen kasvattajaseura on Lopen Lätkä. Hän pelasi juniorina myös yhden kauden sekä Riihimäen Kiekko-Nikkareissa että Hyvinkään Ahmoissa, kunnes siirtyi C-juniori-ikäisenä lukion perässä Hämeenlinnan Pallokerhoon. Paajanen voitti B-nuorten SM-hopeaa vuosina 2009 ja 2010. Kaudella 2010–2011 hän oli tehoilla 19+28=47 HPK:n A-nuorten kolmanneksi paras pistemies koko A-nuorten SM-liigan pistepörssin kärkikaksikon muodotaneen Teemu Rautiaisen ja Ville Järveläisen jälkeen. Paajanen sijoittui itse sarjan pistepörssissä seitsemänneksi Ässien Samuli Virkkusen ja Ilveksen Roope Nikkilän kanssa. Hänet valittiin kauden päätteeksi tähdistökentälliseen. Paajanen teki samalla kaudella myös debyyttinsä miesten peleissä pelaamalla viisi Mestis-ottelua alle 20-vuotiaiden maajoukkueessa.


title: Otto Paajanen

text: Helmikuussa 2011 Paajanen solmi kaksivuotisen SM-liigasopimuksen HPK:n kanssa. Hän teki liigadebyyttinsä kauden 2011–2012 avausottelussa 15. syyskuuta 2011 Turun Palloseuraa vastaan ja sai ottelussa jääaikaa 9.30 minuuttia. Liigauransa avausmaalin Paajanen teki 12. lokakuuta 2011 Porin Ässiä vastaan. Yhteensä hänen tulokaskautensa toi 34 runkosarjaottelussa tehot 4+1=5. Marraskuussa 2011 Paajanen siirtyi joulutaukoon asti kestäneellä lainasopimuksella Mestis-joukkue KooKoohon, jossa hän pelasi viisi ottelua. Paajanen vahvisti kauden aikana myös HPK:n A-nuoria, joiden paras pistemies ja syöttäjä hän oli kevään 2012 pudotuspeleissä tehoilla 2+6=8. Paajanen voitti kauden päätteeksi A-nuorten SM-pronssia.


title: Otto Paajanen

text: Kaudella 2012–2013 Paajanen vakiinnutti paikkansa HPK:n liigajoukkueessa ja pelasi joukkueen ainoana pelaajana kauden kaikki 60 runkosarjaottelua. Joulukuussa 2012 hän teki kaksivuotisen jatkosopimuksen HPK:n kanssa. Kaudella 2013–2014 Paajanen nousi joukkueen varakapteeniksi ja teki 15 tehopistettä. Kaudella 2014–2015 hän paransi taas yhden kauden piste-ennätystään tehoilla 5+11=16. Joulukuussa 2014 Paajanen teki taas kaksivuotisen jatkosopimuksen HPK:n kanssa.


title: Otto Paajanen

text: Paajanen teki kaudella 2015–2016 läpimurtonsa SM-liigassa. Hän oli paljon loukkaantumisista kärsineestä HPK:n joukkueesta ainoa, joka pelasi kauden kaikki 60 runkosarjaottelua. Paajanen voitti joukkueen sisäisen piste- ja maalipörssin tehoilla 20+15=35. Hän jakoi SM-liigan maalipörssin neljännen sijan kolmen muun pelaajan kanssa. Paajanen toimi loppukaudella myös HPK:n kapteenina Riku Hahlin ja Antti Miettisen loukkaantumisten myötä. Myös kaudella 2016–2017 hän oli joukkueen ainoa kauden kaikki 60 runkosarjaottelua pelannut pelaaja. Marraskuussa 2016 Paajanen teki HPK:n kanssa kaksivuotisen jatkosopimuksen.


title: Otto Paajanen

text: Paajanen nimettiin kaudeksi 2017–2018 HPK:n kapteeniksi. Hän jakoi tehoilla 17+16=33 joukkueen sisäisen maalipörssin toisen sijan Teemu Turusen kanssa edellään vain kesken kauden Kärppiin siirtynyt Kristian Vesalainen sekä sijoittui sisäisessä pistepörssissä neljänneksi ollen kauden loppuun asti jatkaneista toiseksi tehokkain pelaaja Joonas Lehtivuoren jälkeen. Paajanen oli myös HPK:n ainoa kauden kaikki 60 runkosarjaottelua pelannut pelaaja. Hän edusti joukkuetta kauden aikana myös Spengler Cupissa.


title: Otto Paajanen

text: Paajanen pelasi alle 20-vuotiaiden MM-kilpailuissa vuonna 2012 sekä alle 18-vuotiaiden MM-kilpailuissa vuonna 2010, jolloin hän voitti pronssia.


title: Otto Paajanen

text: Suomen A-maajoukkueessa Paajanen on pelannut kaksi ottelua. Hän teki A-maajoukkuedebyyttinsä Euro Hockey Challengessa 7. huhtikuuta 2016 Porissa Slovakiaa vastaan.


title: Otto Paajanen

text: Paajasen isoveli Mikko ja pikkuveli Jussi ovat pelanneet myös jääkiekkoa.


title: .info

text: .info (sanasta "information", ) on ylätason verkkotunnus. Tunnus on tarkoitettu tietoa antaville sivustoille, vaikka rekisteröintivaatimuksessa ei vaadita tätä tarkoitusta. .info-tunnusta hallinnoi Afilias. .info on rajoittamaton tunnus, joka tarkoittaa, että kuka tahansa voi hankkia sellaisen.


title: .info

text: ICANN otti tunnuksen käyttöön 16. marraskuuta 2000 yhtä aikaa kuuden muun ylätason verkkotunnuksen kanssa Internetin nimipalvelujärjestelmässä. Tämä oli ensimmäinen ja toistaiseksi ainoa kerta kun nimipalvelujärjestelmään lisättiin kerralla näin monta ylätason verkkotunnusta. Seitsemän uutta tunnusta, valittuna yli 180 ehdotuksesta, oli osaksi tarkoituksena painostaa .com-tunnusta. .info-tunnus on ollut suosituin näistä seitsemästä tunnuksesta. Rekisteröityjä tunnuksia on yli 6,5 miljoonaa, joista aktiivisia on yli miljoona.


title: Vesiratas

text: Vesiratas tai vesipyörä on kone, jonka tarkoitus on muuttaa virtaavan tai putoavan veden energian hyötyenergiaksi. Vesiratas on muodostunut joko puisesta tai metallisesta pyörästä, jonka ulkokehällä on siipilautoja tai kouruja, joihin osuessaan vesi pyörittää koko ratasta.


title: Vesiratas

text: Vesirattaan tehoon vaikuttavat monet tekijät, kuten veden paine, rattaan suuruus ja asento sekä monet rakenteelliset tekijät. Tavallisesti ratasta käytettiin alavedellä, jolloin virtaava vesi ohjattiin rattaan alaosan siipiin (alavesiratas). Hieman harvinaisempi ratas tyyppi on ylävesiratas, jossa vesi ohjataan mahdollisimman lähelle rattaan lakipistettä.


title: Vesiratas

text:
Ala- ja ylävesirattaan lisäksi on olemassa myös rintavesiratas.
Vesirattaan hyötysuhde on huono ja se on altis jäätymiselle. Siksi vesiturbiinit ovat laajalti syrjäyttäneet ne.


title: Glyseroli-3-fosfaattidehydrogenaasi

text: Glyseroli-3-fosfaattidehydrogenaasi on entsyymi, joka katalysoi reversiibeliä hapetus-pelkistysreaktiota glyseroli-3-fosfaatin ja dihydroksiasetonifosfaatin välillä.


title: Glyseroli-3-fosfaattidehydrogenaasi

text: Glyseroli-3-fosfaattidehydrogenaasista on kaksi muotoa. Sytosolin entsyymi käyttää hapetuksessa koentsyyminään NAD-molekyyliä ja pelkistyksessä NADH:ta, kun taas mitokondriaalinen entsyymi käyttää hapettimena FAD-molekyyliä.


title: Glyseroli-3-fosfaattidehydrogenaasi

text:
Sytosolissa esiintyvän glyseroli-3-fosfaattidehydrogenaasin toiminnalle välttämätön kofaktori on NAD tai NADH. Glyseroli-3-fosfaatin hapetuksessa molekyylin vetyatomi siirtyy koentsyyminä toimivan NAD:n nikotiiniamidiryhmään, jolloin se pelkistyy NADH:ksi. Reaktiossa voi olla mukana myös sinkki-ioneja, jonka tehtävänä on koordinoitua glyseroli-3-fosfaatin hydroksyyliryhmän kanssa ja tehdä siitä happamampi, jolloin vedynsiirto tapahtuu helpommin. Dihydroksiasetonin pelkistyksessä vetyatomi tulee NADH:lta.
Mitokondriaalinen glyseroli-3-fosfaattidehydrogenaasi toimii osana elektroninsiirtoketjua. Sytosolin glyseroli-3-fosfaattidehydrogenaasi muodostaa glyseroli-3-fosfaattia, joka on mitokondriaalisen glyseroli-3-fosfaattidehydrogenaasin substraatti. Entsyymiin sitoutunut FAD hapettaa glyseroli-3-fosfaatin dihydroksiasetonifosfaatiksi itse pelkistyen FADH:ksi. FADH-molekyyli luovuttaa elektroninsa mitokondrion ulkokalvossa sijaitsevalle ubikinonille.


title: Glyseroli-3-fosfaattidehydrogenaasi

text: Entsyymin aktiivisuuden on huomattu olevan koholla ylipainoisilla ihmisillä. Vakavasti ylipainoisilla henkilöillä entsyymin aktiivisuus on yli kaksi kertaa suurempi kuin normaalipainoisilla ihmisillä. Tämä johtaa glyseroli-3-fosfaattipitoisuuden kasvuun, ja glyseroli-3-fosfaatti on triglyseridien biosynteesin lähtöaine.


title: Glyseroli-3-fosfaattidehydrogenaasi

text: Mutaatiolla glyseroli-3-fosfaattidehydrogenaasin tuotantoa ohjaavassa GPD1-L-geenissä on rooli Brugadan oireyhtymässä. Mutaation seurauksena solujen NADH/NAD-tasapaino häiriintyy, mikä johtaa natriumkanavien kehittymisen heikkenemiseen ja mahdollisesti kuolemaan jo imeväisikäisenä.


title: Saletisti natsaa

text: Saletisti natsaa MTV3:n Putous-viihdeohjelmassa mukana olleen Jussi Vatasen esittämän sketsihahmon Mr. Mallorcan musiikkialbumi, joka julkaistiin 8. kesäkuuta 2011. Albumia myytiin 6 000 kappaletta.


title: Luettelo käytössä olevista valuutoista

text: Tämä on luettelo käytössä olevista valuutoista maailmassa.


title: Peverilin linna

text: Peverilin linna on raunioitunut keskiaikainen linna Castletonin kylän lähettyvillä Derbyshiren kreivikunnassa. Domesday bookissa mainittu linna on nimetty perustajansa William Peverelin mukaan, jolla oli kuninkaan nimissä omistuksessaan maita Nottinghamshiressä ja Derbyshiressä. Sydäntornin rakensi kuningas Henrik II vuonna 1176.


title: Peverilin linna

text: 1150-luvun puolivälistä lähtien linna toimi sotilaskäytön lisäksi Peak Forestin alueen hallinnollisena keskuksena


title: Insomnia (vuoden 2002 elokuva)

text: Insomnia on 24. toukokuuta 2002 ensi-iltansa saanut yhdysvaltalainen psykologinen trillerielokuva, jonka on ohjannut Christopher Nolan. Elokuvan pääosissa esiintyvät Al Pacino, Robin Williams ja Hilary Swank. Elokuva on yhdysvaltalainen uusintaversio vuoden 1997 samannimisestä norjalaisesta elokuvasta.


title: Insomnia (vuoden 2002 elokuva)

text: Elokuva sijoittuu Alaskan osavaltiossa sijaitsevaan pieneen Nightmuntin kalastajakaupunkiin, jossa 17-vuotias Kay Connell (Crystal Lowe) löydetään kuolleena, ja LAPD:n etsivät Will Dormer (Al Pacino) ja Hap Eckhart (Martin Donovan) lähetetään auttamaan paikallispoliisia murhan tutkintatöissä.


title: Insomnia (vuoden 2002 elokuva)

text:
Kouluikäiset pojat ovat löytäneet läheisessä metsikössä sijaitsevasta mökistä Kayn repun, ja se on tuotu tutkittavaksi poliisiasemalle. Will tyhjentää repun todisteista, jonka jälkeen hän käskee muiden täyttää repun eri kirjoilla, jonka jälkeen reppu toimitettaisiin takaisin metsävajaan. Repussa olevat kirjat Will antaa muille luettavaksi johtolankojen varalta. Tämän jälkeen hän käskee tiedottamaan paikallisradion kautta, että Kay Connellin repusta on luvassa löytöpalkkio. Poliisiryhmä lähtee viemään reppua mökkiin, ja tämän jälkeen he jäävät odottamaan mahdollisen epäillyn ilmestymistä.
Pian paikalle ilmestyykin vihreään takkiin pukeutunut mies. Väijytys kuitenkin epäonnistuu, ja epäilty pakenee. Will ja muut poliisit lähtevät juoksemaan mökkiin, mutta päästyään sisään he huomaavat miehen paenneen alla kulkevan vesikanavan kautta. He lähtevät takaa-ajoon, ja pakenija onnistuu ampumaan erästä poliisia jalkaan. Will ja Hap jatkavat edelleen takaa ajoa, mutta ajautuvat erilleen. Sumuisessa metsässä ei kuitenkaan näe kunnolla, ja kun Willin näköpiiriin ilmestyy tumma hahmo, hän ei epäröi vaan ampuu kohti miestä, joka rojahtaa maahan. Juostuaan miehen luokse hän järkyttyy huomatessaa, että hän onkin ampunut Hapia, eikä suinkaan epäiltyä. Hap kuolee luullen, että hänen työparinsa tappoi tämän tahallisesti. Will tietää, ettei välikohtausta voitaisi hyväksyä vahinkona, joten vaivihkaa hän ottaa luodit itselleen ja lavastaa Hapin kuoleman alkuperäisen epäillyn syyksi.


title: Insomnia (vuoden 2002 elokuva)

text: Välikohtauksen jälkeen Will alkaa kärsiä unettomuudesta, ja valvoo kaikki yöt nukkumatta silmällistäkään. Kertoessaan Hapin vaimolle tämän miehen kuolleen, hän ei pysty tunnustamaan että on itse teon takana. Tutkinnassa selviää, että Kay oli dekkarikirjailija Walter Finchin (Robin Williams) ihailija, ja hänen huoneestaan löydetään myös Finchin omistuskirjoituksella varustettu kirja. Will uskoo Finchin olleen mukana tapahtuneessa, ja hän murtautuu Finchin kotiin etsimään todistusaineistoa. Finch saapuu hetkeä myöhemmin asunnolleen, mutta huomaa Willin olevan asunnossa ja pakenee. Will jahtaa Finchiä, kunnes vajoaa tukkien välistä veteen ja Finch pääsee pakoon. Tämän jälkeen hän palaa Finchin asunnolle, ja saa tältä puhelinsoiton, jossa hän tarjoaa Willille sopimusta, jossa Dormerin täytyisi pidättää Kayn poikaystävä Randy Stetz (Jonathan Jackson) epäiltynä Kayn murhasta. Vastapalveluksena Finch lupaa vaieta Hapin todellisesta kuolemasta, sillä hän näki, kuinka Will ampui tämän metsässä aiemmin. Tämä pakottaa Willin tekemään valinnan: joko hän tuhoaa oman maineensa poliisina tai lähettää syyttömän miehen vankilaan.


title: Insomnia (vuoden 2002 elokuva)

text: Samaan aikaan Willin työtoverina tapauksessa työskentelevä Ellie Burr (Hilary Swank) löytää rikospaikalta 9-millisen luodin, joka aiheuttaa ristiriidan Hapin ruumiista löytyneen luodin kanssa, ja huomaa että Hapin ruumiin kaatumissuunnan sekä epäillyn pakenemissuunnan yhteensopivuus on epätodennäköinen. Samaan aikaan poliisiasemalle kuultavaksi tuotu Finch antaa Willin ohjeiden mukaisesti poliiseille väärän lausunnon, ja saakin Randyn näyttämään syylliseltä Kayn murhaan.


title: Insomnia (vuoden 2002 elokuva)

text: Palattuaan Finchin asunnolle, Dormer huomaa Finchin menneen tapaamaan Ellietä ilman tämän todisteita, ja tajuaa, että Finch on aikeissa tappaa hänet. Fincin kesäasunnolla Burr tajuaa Finchin tappaneen Kayn, mutta Finch kolkkaa Ellien tajuttomaksi. Will saapuu paikalle samaan aikaan, ja alkaa kamppailla Finchin kanssa. Finch pakenee toiseen rakennukseen, ja tajuihinsa palannut Ellie osoittaa Williä aseella ja kertoo tietävänsä, että tämä tappoi Hapin, ja vaatii saada tietää, tekikö Will sen tarkoituksella. Dormer myöntää, että hän ampui hänen kumppaninsa, mutta väittää, hän ei ole enää varma, se oli onnettomuus. Samassa Finch ampuu huoneen, jossa Will ja Ellie ovat, ikkunat palasiksi ja alkaa ammuskella haulikolla kohti samaa huonetta. Will käskee Ellien kiinnittää Finchin huomion, ja hän lähtee kiertämään toista reittiä kohti Finchiä. Hän saapuu huoneeseen, jossa Finch on, ja kaksinkamppailu päättyy siihen, kun he ampuvat toinen toisensa.


title: Insomnia (vuoden 2002 elokuva)

text: Ellie ryntää ulos laiturille, johon Will on raahautunut ja lohduttaa Dormer toteamalla, että Will ampui Hapin varmasti vahingossa, ja on aikeissa hävittää Willin ampumat murhaluodit. Will kuitenkin ottaa kiinni Ellien kädestä, ja estää tätä heittämästä luoteja veteen, koska ei halua Ellien menettävän moraaliaan. Tämän jälkeen Will kuolee laiturille, ja hetken mietittyään Ellie laittaa luodit takaisin todistuspussiin.


title: Paikkamenetelmä

text: Paikkamenetelmä on muistitekniikka, jota on käytetty jo antiikin ajoista saakka. Se perustuu ajatukseen, jonka mukaan ihminen pystyy muistamaan hyvin tutut paikat. Tiettyjen asioiden muistamiseksi henkilön pitää yhdistää muistettavat asiat tiettyihin paikkoihin, jotka toimivat vihjeinä.


title: Paikkamenetelmä

text: Ciceron teoksen "Puhujasta" mukaan tekniikan kehitti runoilija Simonides Keoslainen. Simonides oli selviytynyt ainoana henkilönä rakennuksen sortumisesta. Hän oli ollut ruokailemassa ryhmässä, jonka kaikki muut jäsenet olivat murskaantuneet niin, ettei heitä voitu tunnistaa. Simonides pystyi tunnistamaan ruumiit, kun hän muisti, millä paikalla kukin ruokailija istui. Tästä hän päätteli, että asioita pystyy muistamaan yhdistämällä ne tiettyyn paikkaan.


title: Paikkamenetelmä

text: Paikkamenetelmästä tuli monien kreikkalaisten ja roomalaisten oraattorien käyttämä muistitekniikka. Sen avulla he pystyivät pitämään puheita ilman muistiinpanoja. Puhuja visualisoi palatsin, jonka eri kohtiin oli liitetty puheen eri asiat. Kun puhuja käveli mielessään palatsissa, hän pystyi muistamaan puheensa sisällön. Tekniikka oli yleisessä käytössä 1500-luvun puoliväliin asti, jolloin muut menetelmät korvasivat sen.


title: Suzzie Tapper

text: Susanne Lise-Lott ”Suzzie” Tapper (s. 1. joulukuuta 1957 Sundbyberg, Ruotsi) on ruotsalainen poplaulaja ja lauluntekijä. Hänet tunnetaan muun muassa popyhtye Suzzies orkesterin keulahahmona. Tapper sairastaa Parkinsonin tautia. Hänellä on kaksi lasta.


title: Petteri Hirvonen

text: Petteri Hirvonen (s. 6. maaliskuuta 1965 Lahti) on suomalainen jääkiekkovalmentaja, joka on viimeksi toiminut mestisjoukkue Rovaniemen Kiekon päävalmentajana. Tästä tehtävästä Hirvonen erosi oma-aloitteisesti helmikuussa 2017. Hirvonen on toiminut myös Lahden Pelicansin päävalmentajana SM-liigassa vuosina 2002–2003 hetken Tampereen Ilveksen väliaikaisena päävalmentajana syksyllä 2006 sekä Hämeenlinnan Pallokerhon apulaisvalmentajana. Pelaajataustaa hänellä on I- ja II-divisioonasta.


title: Petteri Hirvonen

text: Hirvosen isä Aulis pelasi SM-sarjaa TBK:ssa ja Tapparassa. Petteri Hirvonen harrasti kouluiässä jääkiekkoa ja jalkapalloa, joista ensimmäisenä mainittu vei sittemmin voiton.


title: Petteri Hirvonen

text: Hirvonen pelasi ensimmäiset miesten pelinsä kaudella 1986–1987, jolloin hän pelasi I-divisioonaa Lahden Kiekkoreippaassa. Kolmen siellä vietetyn kauden jälkeen hän vietti vuodet 1989–1993 II-divisioonajoukkue Heinolan Kiekossa. Hirvonen pelasi vielä yhden II-divisioonaottelun Lahti Mustangsissa kaudella 1995–1996, jolloin hän toimi joukkueen päävalmentajana.


title: Petteri Hirvonen

text: Hirvonen toimi kaudella 1995–1996 II-divisioonajoukkue Lahti Mustangsin päävalmentajana. Seuraavaksi kaudeksi 1996–1997 hän siirtyi valmentamaan Lahden Pelicansin A-nuoria. Hirvonen liittyi Kari Elorannan johtamaan Pelicansin I-divisioonajoukkueen valmennustiimiin keväällä 1999, jolloin joukkue nousi SM-liigaan. Hän toimi siellä apuvalmentajana kevääseen 2002 saakka.


title: Petteri Hirvonen

text: Helmikuussa 2002 Hirvonen nimettiin Pelicansin uudeksi päävalmentajaksi. Hän aloitti tehtävänsä saman vuoden toukokuussa. Hirvosen toistaiseksi ainoa kokonainen kausi 2002–2003 SM-liigan päävalmentajana päättyi toiseksi viimeiseen, 12. sijaan runkosarjassa. Pelicans erotti hänet 22. lokakuuta 2003. Hirvosen tilalle joukkueen päävalmentajaksi tuli Petteri Sihvonen.


title: Petteri Hirvonen

text: Kauden 2005–2006 Hirvonen toimi Mestis-joukkue Kiekko-Vantaan päävalmentajana. Kaudeksi 2006–2007 hän palasi Elorannan apuvalmentajaksi, tällä kertaa Tampereen Ilvekseen. Hirvonen korvasi tehtävässä Porin Ässien päävalmentajaksi siirtyneen Juha Pajuojan. Eloranta erotettiin kuitenkin 18. marraskuuta 2006. Hirvonen toimi Ilveksen väliaikaisena päävalmentajana kymmenen päivän ajan apunaan joukkueenjohtaja Matti Kaario, kunnes joukkue palkkasi Sakari Pietilän.


title: Petteri Hirvonen

text: Vuodet 2008–2010 Hirvonen valmensi taas Pelicansin A-nuoria. Kaudeksi 2010–2011 hän liittyi Harri Rindellin johtamaan Hämeenlinnan Pallokerhon valmennustiimiin 1+1-vuotisella sopimuksella.


title: Palkkakatto

text:
Palkkakatolla tarkoitetaan tietyissä ammattiurheilun liigoissa sitä summaa, jonka joukkue voi enintään käyttää pelaajien palkkoihin. Palkkakaton tarkoitus on pitää seurojen kulut kurissa ja estää rikkaiden seurojen dominointi rahan voimalla.
NHL:ssä palkkakatto oli käytössä sen alkuvuosina muun muassa 1930-luvun laman aikana. Tuolloin katto oli 62 500 dollaria joukkuetta kohti ja suurin sallittu yhden pelaajan palkka oli 7 000 dollaria. Palkkakatto otettiin uudelleen käyttöön kaudeksi 2005–2006. Tuolloin joukkueen palkkakatto oli 39 miljoonaa ja yhden pelaajan maksimipalkka 7,8 miljoonaa. Palkkakatto on kuitenkin noussut joka kauden jälkeen. Esimerkiksi kaudella 2010–2011 katto oli 59,4 miljoonaa dollaria yksittäisen pelaajan palkan ollessa maksimissaan 11,88 miljoonaa. Kauden 2013–2014 palkkakatto oli 64,3 miljoonaa dollaria.


title: Palkkakatto

text: Palkkakaton yhteydessä käyttöön tuli myös ”palkkalattia”. Aluksi lattia oli 55 prosenttia katosta, mutta se muutettiin myöhemmin olemaan 16 miljoonaa dollaria kattoa pienempi summa. Näin ollen esimerkiksi kaudella 2010–2011 jokaisen joukkueen oli käytettävä pelaajiin vähintään 43,4 miljoonaa dollaria.


title: Palkkakatto

text: Pelaajalle maksettava palkka ja palkkakattoon vaikuttava summa, cap hit, ovat eri kokoiset. Varsinkin rahakkaampia sopimuksia tehtäessä saatetaan eri kausilta maksaa huomattavastikin erikokoisia summia, jotta cap hit pysyisi kohtuullisena.


title: Palkkakatto

text: Kaudella 2013–2014 eniten tienasi Nashville Predatorsin Shea Weber, jonka palkka oli 14 000 000 dollaria.


title: Palkkakatto

text: Cap hit on urheilun ammattilaissarjoissa käytetty termi summasta, joka pelaajan palkasta lasketaan palkkakattoon. Cap hit lasketaan pelaajan sopimusvuosien palkkojen mukaan sisältäen mahdolliset bonukset. Näin ollen cap hit on yleensä lähellä palkoista laskettavaa keskiarvoa.


title: Palkkakatto

text: Cap hitiä pyritään ”kiertämään” niin sanotuilla etupainotteisilla sopimuksilla, joissa pelaajalle voidaan ensimmäisiltä sopimuskausilta maksaa moninkertaisia summia myöhempiin verrattuna. Esimerkiksi NHL:ssä tähän on puututtu Ilja Kovaltšukin ja New Jersey Devilsin sopimuskikkailujen jälkeen. Tuossa tapauksessa Devils tarjosi Kovaltšukille sopimusta, jossa hän olisi 17 vuoden sopimuksen ensimmäisten kymmenen kauden aikana tienannut 9,5 miljoonaa dollaria kaudessa ja saanut lopuilta seitsemältä kaudelta yhteensä 7 miljoonaa dollaria. NHL kuitenkin hylkäsi sopimuksen, sillä liigan mielestä se kiersi liigan palkkakattosääntöä. Tapauksen jälkeen NHL muutti cap hitin laskentatapaa vaikeammin kierrettäväksi.


title: Palkkakatto

text: Kimmo Timosella on kaudesta 2007–2008 alkanut sopimus Philadelphia Flyersin kanssa. Kahdelta ensimmäiseltä kaudelta Timonen tienasi 8 000 000 dollaria, kahdelta seuraavalta 7 000 000 dollaria kahden viimeisen sopimuskauden palkkojen ollessa 5 000 000 ja 3 000 000 dollaria. Koska sopimukseen ei sisälly bonuksia, cap hitiksi lasketaan suoraan palkkojen keskiarvo, joka on tässä tapauksessa 6 333 333 $.


title: Al-Azharin yliopisto

text: Al-Azharin yliopisto on yli tuhat vuotta vanha oppilaitos Egyptin pääkaupungissa Kairossa. Se on perustettu noin vuonna 970 ja oli alkujaan madrassa. Al-Azharin yliopisto on maailman sunnamuslimien oppineisuuden ja arabiankielisen kirjallisuuden keskus.


title: Al-Azharin yliopisto

text: Vuonna 1961 yliopiston ohjelmaan lisättiin esimerkiksi tekniikan ja lääketieteen tiedekunnat. Ne poikkeavat kuitenkin muiden yliopistojen samannimisistä tiedekunnista, sillä asioita tarkastellaan niissä sekä kokeellisesta että uskonnollisesta näkökulmasta.


title: Back from the Dead

text: Back from the Dead on vuonna 1997 julkaistu yhdysvaltalaisen death metal -yhtye Obituaryn albumi. Se oli yhtyeen viimeinen albumi ennen heidän kuuden vuoden taukoaan vuoteen 2003 asti. "Back from the Dead" oli ensimmäinen albumi, jota ei tuottanut yhtyeen pitkäaikainen avustaja Scott Burns. Jotkut albumin kopioista sisälsivät live-esiintymisiä ja animaatioita.


title: Jekaterinburgin sirkus

text: Jekaterinburgin sirkus () on sirkusrakennus Jekaterinburgin kaupungissa Venäjällä. Se sijaitsee Isetjoen rannalla. Jekaterinburgin sirkukseen mahtuu kerralla noin 2600 ihmistä.


title: Jekaterinburgin sirkus

text: Alkuperäinen vuonna 1970 valmistunut sirkus oli rakennettu puusta, mutta se tuhoutui tulipalossa vuonna 1976. Uusi sirkusrakennus rakennettiin betonista ja teräksestä vuonna 1980.


title: Trento-luokka

text: Trento-luokka oli Italian kuninkaallisen laivaston kahden tai kolmen 1920 lopulla rakennetun aluksen muodostama raskas risteilijäluokka. Luokkaan kuului kolme alusta mikäli "Bolzano" lasketaan luokkaan kuuluvaksi. Alukset palvelivat toisessa maailmansodassa.


title: Trento-luokka

text: Italian laivaston ensimmäiset kahdeksan tuuman tykein varustetut nk. sopimusristeilijät sisällytettiin vuosien 1924-1925 laivasto-ohjelmaan. Alusten suunniteltu uppouma oli sopimusken mukainen 10 000 tonnia, mutta valmistuessaan niiden uppouma ylitti suunnitellun. Alukset oli suunniteltu hyvin nopeiksi, mutta suojan kustannuksella, ja ne olivatkin maailman nopeimmat ensimmäisen sukupolven sopimuksen voimaanastuttua valmistuneet raskaat risteilijät.


title: Trento-luokka

text: Alusten suojana oli sisäosiin rakennettu neliön muotoinen citadelli, joka jatkui kahdeksan metriä etummaisen tykkitornin etupuolelle ja viisi metriä takimmaisen tornin taakse. Seinämän paksuus oli 70 millimetriä, mikä kytkeytyi 50 millimetrin panssarikanteen.


title: RN Trieste (1926)

text: RN Trieste () oli Regia Marinan eli Italian kuningaskunnan laivaston toisessa maailmansodassa palvellut Trento-luokan raskas risteilijä.


title: RN Trieste (1926)

text: Alus tilattiin Triestestä Stabilimento Tecnico Triestinolta. Sen köli laskettiin 22. kesäkuuta 1925 ja alus laskettiin vesille 24. lokakuuta 1926. Alus valmistui 21. joulukuuta 1928. Alus upposi Yhdysvaltain ilmavoimien B-24 lentokoneiden ilmahyökkäyksessä 10. huhtikuuta 1943 La Maddalenaan Sardiniaan.


title: RN Trieste (1926)

text: "Trieste" liitettiin palvelukseen otettaessa Regia Marinan risteilijäosastoon, kunnes se siirrettiin lokakuussa 1929 1. laivueen lippulaivaksi. Alus siirrettiin edelleen 3. viirikköön, jonka lippulaivana se oli 18. kesäkuuta 1935 – 15. helmikuuta 1938.


title: RN Trieste (1926)

text: Toisessa maailmansodassa osallistui sotatoimiin, kunnes siihen osui 21. marraskuuta 1941 Britannian kuninkaallisen laivaston sukellusveneen "HMS Utmostin" laukaisema torpedo. Pahoin vaurioitunut alus pääsi vain vaivoin Messinaan. Se palasi palvelukseen korjausten päätyttyä vuoden 1942 puolivälissä, jolloin se aloitti liittoutuneiden Maltalle matkaavien saattueiden torjunnan sekä akselivaltojen Pohjois-Afrikkaan matkanneiden saattueiden suojaamisen.


title: RN Trieste (1926)

text: "Trieste" upposi 10. huhtikuuta 1943 Yhdysvaltain maavoimien ilmavoimien Boeing B-24 koneiden hyökkäyksessä La Maddalenan satamaan.


title: Barbie: Prinsessa ja kerjäläistyttö

text: Prinsessa ja kerjäläistyttö -elokuva on tehty Barbie-tyyliin. Elokuva perustuu Mark Twainin kertomukseen Prinssi ja kerjäläispoika. Elokuva tehtiin vuonna 2004, ja Barbie-elokuvat ovat jo huomattavasti muuttuneet ensimmäisten elokuvien jälkeen.


title: Barbie: Prinsessa ja kerjäläistyttö

text: Barbie esittää elokuvassaan kahta roolia, kerjäläistyttöä ja prinsessaa.


title: Barbie: Prinsessa ja kerjäläistyttö

text: Prinsessa Anneliese on hyväntahtoinen ja lempeä. Hänen pitäisi naida kuningas Dominic, jotta valtakunnan asiat järjestyisivät. Anneliese on kuitenkin salaa rakastunut Julian-nimiseen mieheen. Erika on köyhä kerjäläistyttö, jonka on kasvattanut ilkeä Madame Carp. Äitinsä ja isänsä kuoltua Erika jäi kauheisiin velkoihin Madame Carpille, ja nyt hän toimii ompelijana tämän leivissä maksaakseen velkansa. Eräänä kauniina päivänä Anneliese ja Erika kohtaavat. He viihtyvät heti yhdessä. Pian ilkeä Preminger tyhmien apulaistensa Nickin ja Nackin kanssa alkaa punoamaan juonta päästäkseen kuninkaaksi. Hän kaappaa Anneliesen ja lukitsee tämän pieneen mökkiin. Julian tajuaa pian, että prinsessa on napattu, ja pyytää Erikaa avukseen, koska tämä näyttää prinsessalta. Erika pukeutuu Annelieseksi ja esittää tätä sillä aikaa, kun Julian lähtee etsimään oikeaa prinsessaa. Pian Preminger kuitenkin tajuaa juonen ja lukitsee Julianin ja Anneliesen kaivokseen, josta ei ole ulospääsytietä. Samaan aikaan Erika, joka esittää prinsessaa linnassa, ehtii rakastua kuningas Dominiciin. Pian hän joutuu vaikeuksiin, kun Premingerin onnistuu paljastaa hänet. Järkyttynyt kuningatar suostuu Premingerin vaimoksi pelastaakseen valtakuntansa, sillä oikea prinsessa on vieläkin kadoksissa. Erika suljetaan tyrmään. Pian kuningas Dominic kuitenkin saapuu pelastamaan häntä, ja yhdessä he yrittävät estää häät. Myös Anneliese ja Julian pakenevat kaivoksesta. Yhdessä he pysäyttävät Premingerin, ja niin Erika nai kuningas Dominicin ja Anneliese Julianin.


title: Jussi Ridanpää

text: Jussi Tuomas Ridanpää (s. 1981) on suomalainen radio- ja televisiojuontaja, sekä yrittäjä.


title: Jussi Ridanpää

text: Ridanpään tapahtumapalveluita tuottava yritys myy konserttikiertueita, tarjoaa dj- sekä juontopalveluita ja toteuttaa klubeja ja festivaaleja.


title: Jussi Ridanpää

text: Ridanpää on työskennellyt urallaan muun muassa TV2:sen Voice Out! -musiikkiohjelman reportterina ja teki yhden tuotantokauden Neloselle ja JIM:lle Hurma -nimistä ohjelmaa Henna Pihlajan kanssa. Hurmassa Ridanpää kokeili extremelajeja suomalaisten julkkisten kanssa. Hän muun muassa hyppäsi laskuvarjolla Jone Nikulan kanssa, seinäkiipeili Darude a.k.a Ville Virtasen kanssa ja riippuliiti Jasper Pääkkösen kanssa.


title: Jussi Ridanpää

text: Ridanpää on työskennellyt radio NRJ:n juontajana toukokuusta 2005. Sinä aikana hän on juontanut NRJ:n viikonloppua, NRJ:n iltapäivää, toiminut NRJ:n aamun kesätuuraajana ja tehnyt koko tämän ajan musiikkilistaohjelmaa NRJ Eurohot 30. Nykyisin Ridanpää tunnetaan juontajana iltaohjelmassa, jossa listataan NRJ:n 10 toivotuinta kappaletta ja toteutetaan kuuntelijoiden musiikkitoiveita. Jo marraskuussa 2013 hän aloitti Loop-radiokanavan uuden aamuohjelman "Loopin aamu" juontamisen.


title: Jussi Ridanpää

text: Ridanpää on merkitty levy-yhtiö AXR:n syksyllä 2011 julkaiseman Party Boxxx - Vuoden Bilekokoelma - Rakkauden Kesä levyn tuottajaksi ja toteuttajaksi, lisäksi hän on tuottanut ja toteuttanut kesällä 2012 AXR levy-yhtiölle Summer Up - 10 Vuotisjuhlakokoelman.


title: Sibirjakovinsaari

text: Sibirjakovinsaari () on Venäjälle kuuluva asumaton saari Karanmeressä, Jeniseinlahden suulla. Saaren pinta-ala on 847 neliökilometriä, rantaviiva on 129,7 kilometriä pitkä ja saaren korkein paikka on 33 metrin korkeudella merenpinnasta.


title: Leena Puotiniemi

text: Leena Puotiniemi (o.s. Ahonen, s. 19. maaliskuuta 1976 Helsinki) on suomalainen kestävyysjuoksija. Hän edusti vuoteen 2007 Pakilan Vetoa ja sittemmin IF Länkeniä.


title: Leena Puotiniemi

text: Puotiniemi alkoi juosta kilpaa vasta 27-vuotiaana, ja viisi vuotta myöhemmin hän alkoi harjoitella ammattimaisesti. Maratonilla Puotiniemi alitti kolmen tunnin rajan vuonna 2009. Hän saavutti Kalevan kisoissa 10 000 metrin juoksussa hopeaa vuonna 2011 ja pronssia 2010. Hän on maratonin Suomen mestari vuodelta 2011, puolimaratonin SM-kilpailuissa hän on ollut toinen 2011 ja kolmas 2010. Puotiniemi edusti Suomea maaottelussa ensimmäisen kerran 2010 sijoittuen 10 000 metrillä viidenneksi. Hänet valittiin Lontoon vuoden 2012 kesäolympialaisten Suomen joukkueeseen, mutta kisoihin valmistautumista haittasi takareiden hamstring-syndrooma. Puotiniemen sijoitus oli lopulta 87. ajalla 2.42.01.


title: Leena Puotiniemi

text: Puotiniemi on ammatiltaan ruotsin kielen opettaja.


title: Castlereagh Spartans

text: Castlereagh Spartans on jääkiekkojoukkue Belfastista, Pohjois-Irlannista. Joukkue pelaa Irlannin pääsarjassa Irish Ice Hockey Leaguessa. Kotipelit joukkue pelaa Odyssey Arenalla, Belfastissa, johon mahtuu 7 100 katsojaa.


title: Arjun Rampal

text: Arjun Rampal (s. 26. marraskuuta 1972) on intialainen näyttelijä, elokuvatuottaja, televisiojuontaja ja entinen malli. Hän näyttelee hindinkielisissä elokuvissa ja on voittanut National Film Awards -palkinnon sekä Filmfare Awards -palkinnon, molemmat elokuvasta "Rock On!!" (2008).


title: Arjun Rampal

text: Rampal meni naimisiin entisen Miss Intian Mehr Jessian kanssa vuonna 1998. Heillä on kaksi tytärtä, vuonna 2002 syntynyt Mahikaa ja vuonna 2005 syntynyt Myra.


title: Dublin Rams

text: Dublin Rams on jääkiekkojoukkue Dublinista, Irlannista. Joukkue pelaa Irlannin pääsarjassa Irish Ice Hockey Leaguessa. Dublin Rams on toinen Irlannin jääkiekon pääsarjassa pelaavasta joukkueesta, joka on kotoisin Dublinista.


title: Richard Heinberg

text: Richard Heinberg (s. 21. lokakuuta 1950) on yhdysvaltalainen kirjailija ja toimittaja, joka on kirjoittanut laajasti ekologisista kysymyksistä sekä öljyhuipusta. Hän on kirjoittanut yksitoista kirjaa.


title: Richard Heinberg

text: Opiskeltuaan kaksi vuotta yliopistossa Heinbergistä tuli marraskuussa 1979 Immanuel Velikovskyn henkilökohtainen avustaja, ja Velikovskyn kuoleman jälkeen hän yhdessä Velikovskyn lesken kanssa toimitti loppuun hänen käsikirjoituksiaan. Vuonna 1992 hän alkoi julkaista omaa vaihtoehtoista uutiskirjettään nimeltään Museletter. Hän aloitti vuonna 1998 opetustyön kalifornialaisessa yliopistossa "New College of California"


title: Richard Heinberg

text: Heinberg julkaisi 1990-luvulla kirjoituksia ekologisista kysymyksistä ja piti "International Society for the Comparative Study of Civilizations" -seuran tilaisuudessa Daytonissa, Ohiossa kesäkuussa 1995 puheen otsikolla ”A Primitivist Critique of Civilization”. Hän käsitteli sivilisaatiokriittisessä puheessaan niitä tapoja, joilla ”me, kuten näyttää, olemme tappamassa planeettaamme”.


title: Richard Heinberg

text: Ekologisten näkökulmansa myötä Heinberg siirtyi 2000-luvulla öljyhuippua koskevien kysymysten pariin. Hänen teoksensa "" vuodelta 2003 saavutti laajan yleisön ja nosti hänet yhdeksi tunnetuimmista aihetta käsittelevistä kirjailijoista. Seuraavana vuonna hän piti loppupuheenvuoron yhdysvaltojen ensimmäisessä öljyhuippua ja siihen liittyviä yhteiskuntaratkaisuja koskevassa konferenssissa. Hänen puheensa otsikkona oli ”Beyond the Peak” (Huipun jälkeen).


title: Richard Heinberg

text: Helmikuussa 2007 Heinberg esiintyi Euroopan parlamentin talousvaliokunnalle sekä toimi Yhdysvaltojen energiaministeriön asettaman kansallisen öljy-neuvoston neuvonantajana öljyhuippuun liittyvissä kysymyksissä. Lokakuussa 2007 hän esitteli samoja kysymyksiä Uuden-Seelannin parlamentin jäsenille. Vuonna 2008 Heinberg toimi Oaklandin kaupungin pormestarin nimittämänä Öljyriippumaton Oakland 2020 -työryhmässä, jonka tehtävänä oli kartoittaa polkua, jota seuraamalla kaupunki voisi voimakkaasti vähentää riippuvaisuuttaan maaöljystä.


title: Richard Heinberg

text: Nykyisin Heinberg toimii Post Carbon Instituten vanhempana tutkijana Santa Rosassa, Kaliforniassa. Hän myös asuu Santa Rosassa. Hän toimi tiedekunnan jäsenenä New College of California -yliopistossa ja piti siellä kurssia kulttuurista, ekologiasta ja kestävyydestä, kunnes se suljettiin maaliskuussa 2008. Hän on myös viulisti, kuvittaja sekä taittaja. Hän on naimisissa Janet Baroccon kanssa.


title: Richard Heinberg

text: Heinberg toimittaa uutiskirjettä "Museletter", joka on sijoitettu yhdysvaltalaisen "Utne Magazinen" parhaiden vaihtoehtoisten uutiskirjeiden listalle. Heinberg on esiintynyt useissa dokumenteissa, joihin kuuluvat "The End of Suburbia", "Yhdestoista hetki", "Crude impact", "Oil, Smoke & Mirrors", "Chasing God", "", "The Great Squeeze", "The Power of Community: How Cuba Survived Peak Oil", "A Farm for the Future" sekä "Ripe For Change".


title: Richard Heinberg

text: Heinberg on allekirjoittanut vetoomuksen, jossa vaaditaan uutta tutkintaa syyskuun 11. päivän iskuista. Hän vahvisti tukensa vetoomukselle vuonna 2009.


title: Richard Heinberg

text: Heinberg on ehdottanut kansainvälistä protokollaa öljyhuipun hallintaa varten, jonka tarkoituksena olisi pehmentää öljyhuipun vaikutuksia. Protokollan käyttöönotto merkitsisi sitä, että öljyntuojamaat vähentäisivät tuontiaan vuosittain tietyn prosenttiosuuden samalla kun tuottajamaat vähentäisivät vientiään saman osuuden verran. Colin Campbellin ehdottama Uppsalan Protokolla viittaa hyvin samaan suuntaan.


title: Richard Heinberg

text: Tutkittuaan kymmenen vuotta maailman mytologiaa Heinberg julkaisi vuonna 1989 ensimmäisen kirjansa "Memories and Visions of Paradise: Exploring the Universal Myth of a Lost Golden Age". Laajennettu toinen laitos julkaistiin vuonna 1995. Hänen seuraava kirjansa, "Celebrate the Solstice: Honoring the Earth's Seasonal Rhythms through Festival and Ceremony"., julkaistiin vuonna 1993.


title: Richard Heinberg

text: Heinberg käsitteli 1990-luvun loppupuolen kirjoissaan ihmiskunnan ja luonnon välistä suhdetta.


title: Richard Heinberg

text: Hänen tunnetuin teoksensa on vuonna 2003 ilmestynyt "". Kirjassa hän käsitteli maailmanhistoriaa ja teollistumista ekologisesta näkökulmasta. Hän päätteli 1900-luvun talouskasvun perustuneen suurimmalta osalta maaöljyn hyödyntämiselle. Maaöljy on uusiutumaton luonnonvara ja sen tuotanto on alisteinen M. King Hubbertin vuonna 1956 määrittelemälle tuotantohuipulle. Elintason kasvu oli Heinbergin mukaan maaöljylle perustunut juhla, ja huippua seuraava tuotannon lasku on ”juhlan loppu”. Huipun todennäköinen seuraus on yhteiskunnallinen romahdus. Hän rakensi näkemyksensä monilta osin William R. Cattonin sekä Joseph Tainterin teorioille.


title: Richard Heinberg

text: Vuoden 2004 kirjassaan "" Heinberg arvioi yhteiskuntien erilaisia mahdollisia vastauksia öljyhuipun todellisuuteen. Hän toivoi kehityksen johtavan kulutuksen tietoiseen vähentämiseen ja yhteiskuntien yksinkertaistamiseen, mutta pelkäsi etenkin Yhdysvaltain reaktion olevan ajautuminen resurssisotiin.


title: Richard Heinberg

text: Toukokuussa 2011 Heinberg julkaisi yhdennentoista kirjansa "The End of Growth", joka tarkastelee kasvun päättymistä ensisijaisesti talouden ja taloushistorian näkökulmista. Kirjassaan Heinberg olettaa, että suuret instituutiot ja talouden toimijat ovat kykenemättömiä ohjaamaan muutosta. Sopeutumisen kasvun jälkeiseen yhteiskuntaan on lähdettävä yksilöistä, perheistä ja paikallisyhteisöistä. Hän kannattaa toimintaa, jossa paikalliset pienet toimijat vähentävät riippuvuuttaan teollisista järjestelmistä ja ryhtyvät, paitsi tuottamaan omia elämän välttämättömyyksiään, rakentamaan todellisia yhteisöjä.


title: Dundalk Bulls

text: Dundalk Bulls on jääkiekkojoukkue Dundalkista, Irlannista. Joukkue pelaa Irlannin pääsarjassa Irish Ice Hockey Leaguessa sekä vasta perustetussa Celtic Cup Leaguessa. Dundalk Bull on Irlannin jääkiekkosarjan hallitseva mestari.


title: Näin puhui Sarasvuo

text: Näin puhui Sarasvuo on Heikki Mäki-Kulmalan vuonna 2002 Vastapainon kustantamana julkaisema kirja. Teoksessa Mäki-Kulmala arvostelee Jari Sarasvuon valmennusoppien taustalla olevaa ajattelua.


title: Axel Gustaf Mellin

text: Axel Gustaf Mellin (2. heinäkuuta 1775 Akaa – 19. maaliskuuta 1856 Helsinki) oli suomalainen vapaaherra ja oikeuslaitoksen virkamies.


title: Axel Gustaf Mellin

text: Mellinin vanhemmat olivat tilanomistaja ja vapaaherra Berndt Johan Mellin ja Agneta Juliana von Knorring. Hän valmistui ylioppilaaksi Turussa vuonna 1788 ja suoritti tuomarin perustutkinnon vuonna 1792. Sen jälkeen Mellin toimi Turun hovioikeudessa auskultanttina ja notaarina ja sai varatuomarin arvon vuonna 1800. Seuraavina vuosikymmeninä hän jatkoi uraansa sekä Turun että Vaasan hovioikeudessa, mutta toimi samalla myös senaatin palveluksessa, ensin sen yleisenä esittelijäsihteerinä ja myöhemmin senaatin oikeusosaston varapuheenjohtajana lähes 25 vuoden ajan. Pitkän virkauransa aikana Mellin osallistui monien keskeisten valtiollisten kysymysten käsittelyyn niin senaatissa kuin sen työtä tukeneissa komiteoissa.


title: Axel Gustaf Mellin

text: Mellin hankki omistukseensa Porvoon pitäjässä sijainneen Sannäsin kartanon ja rakennutti vuosina 1836–1837 vielä nykyäänkin jäljellä olevan kartanon päärakennuksen, jonka suunnittelijana oli Carl Ludvig Engel. Samaan aikaan uudistetun kartanon puiston suunnitteli puolestaan Paul Olsson, jonka muita töitä olivat muun muassa Hietaniemen hautausmaa Helsingissä ja Kultarannan puisto Luonnonmaalla.


title: Axel Gustaf Mellin

text: Mellin sai todellisen valtioneuvoksen arvonimen vuonna 1824 ja todellisen salaneuvoksen arvon vuonna 1854.


title: Isaac ibn Ghiyyat

text: Isaac ibn Ghiyyat (, "ibn Ghayyath") (1038 Lucena, Espanja – 1089 Córdoba, Espanja) oli espanjalainen rabbi, Raamatun kommentaattori, filosofi, ja liturginen runoilija.


title: Isaac ibn Ghiyyat

text: Ibn Ghiyyat syntyi vuonna 1038 Lucenassa, Espanjassa, missä hän varttui ja myös johti rabbiinisen sisäoppilaitoksen tapahtumia. Toisien viranomaisten mukaan hän oli talmud ja posek Isaac Alfasin opettaja, kun taas toisien mukaan he olivat opiskelijatoverit. Ibn Ghiyyatin tunnetuimmat oppilaat olivat oma poikansa Judah ibn Ghayyatin lisäksi myös Joseph ibn Sahl ja Moses ibn Ezra. Talmudilainen soturi ja valtiomies Samuel ibn Naghrela ja tämän poika Joseph pitivät Ibn Ghiyyatia suuressa arvossa, ja Joseph-pojan kuolemansa jälkeen (vuonna 1066) Ibh Ghiyyat valittiin hänen tilalleen Lucenan rabbiksi, jona hän työskenteli kuolemaansa asti.


title: Isaac ibn Ghiyyat

text: Ibn Ghiyyat kirjoitti kokoelman festivaaleja koskevia rituaalilakeja, joka julkaistiin nimikkeellä "Sha'are Simḥah", ja jonka pesahia koskevat lait julkaistiin uudelleen vuonna 1864 Berliinissä nimikkeellä "Hilkot Pesaḥim". Hän kirjoitti myös filosofisen selostuksen Saarnaajan kirjasta, mutta tämä teos tunnetaan ainoastaan myöhempien kirjailijoiden lainausten kautta. Hänen merkittävimmät teokset ovat liturgisia runoja, ja hänen virret löytyvät rukouskirjasta "Maḥzor of Tripoli" otsikolla "Sifte Renanot".


title: Taistolaisuuden harmaa kirja

text: Taistolaisuuden harmaa kirja on Heikki Mäki-Kulmalan vuonna 2004 julkaisema kirja taistolaisuudesta. Teos on vastine Ilkka Kylävaaran "Taistolaisuuden mustalle kirjalle".


title: Mikael Talasjoki

text: Mikael Talasjoki (s. 27. maaliskuuta 1979 Helsinki) on suomalainen estejuoksija, keskimatkojen juoksija ja kestävyysjuoksija. Hän edustaa Helsingin Kisa-Veikkoja. Häntä ovat valmentaneet Jan Vorselman ja vuodesta 2001 Tommy Ekblom.


title: Mikael Talasjoki

text: Talasjoki sijoittui 1996 Kapkaupungin maastojuoksun MM-kilpailuissa alle 20-vuotiaiden sarjassa 98:nneksi. Saman ikäluokan MM-kilpailuissa Sydneyssä hän karsiutui 3 000 metrin estejuoksun alkuerissä. Hän oli Torinossa 1997 maastojuoksun MM-kilpailujen alle 20-vuotiaiden sarjassa 101:s ja Suomi joukkuekilpailussa 16:s. Seuraavana vuonna hän karsiutui Annecyn alle 20-vuotiaiden MM-kilpailuissa 3 000 metrin estejuoksun alkuerissä sekä sijoittui saman ikäluokan maastojuoksun EM-kilpailuissa Ferrarassa 34:nneksi ja joukkuekilpailussa 11:nneksi. Vuonna 1999 hän sijoittui Göteborgin alle 23-vuotiaiden EM-kilpailuissa 3 000 metrin estejuoksussa 12:nneksi.


title: Mikael Talasjoki

text: Talasjoki on edustanut Suomea aikuisten maaotteluissa ja Euroopan cupin kilpailuissa vuodesta 1999. Hän on sijoittunut 3 000 metrin estejuoksun maaottelukilpailuissa toiseksi Göteborgissa 1999, 2001, 2005 ja 2007. Hän oli toinen myös Euroopan cupin ykkösliigassa Gävlessä 2005.


title: Mikael Talasjoki

text: Talasjoki on saanut Kalevan kisoissa pronssia 1 500 metrillä 2006. 3 000 metrin estejuoksussa hän on ollut toinen 2004, 2006, 2007 ja 2010 sekä kolmas 2005 ja 2008. Viestijuoksun SM-kilpailuissa hän on saanut kultaa 4 × 800 metrillä 2007, 2008 ja 2010 sekä 4 × 1 500 metrillä 2005, 2006, 2007, 2008 ja 2009. Maastojuoksun SM-kilpailuissa hän oli toinen 4 kilometrillä 2005. Sisäratojen SM-kilpailuissa 2003 hän sai kultaa 3 000 metrillä ja pronssia 1 500 metrillä.


title: Kari Hoppu

text: Kari Heikki Hoppu (s. 23. tammikuuta 1963 Helsinki) on suomalainen juristi ja professori. Hän on kauppatieteen tohtori, oikeustieteen lisensiaatti ja varatuomari. Hän toimii yritysjuridiikan professorina Aalto-yliopiston kauppakorkeakoulun Laskentatoimen ja rahoituksen laitoksen yksikössä. Lisäksi hän on yritysjuridiikan dosentti Turun kauppakorkeakoulussa.


title: Kari Hoppu

text: Kari Hopun isä oli professori Esko Hoppu.


title: Martti Lappalainen (musiikinopettaja)

text: Martti ”Mape” Lappalainen (22. lokakuuta 1941 Kokkola – 5. kesäkuuta 2011 Tammisaari, Raasepori) oli suomalaisen jazzmusiikin merkittävimpiä vaikuttajia ja April Jazzin johtaja. Hän sai vuonna 1986 Jazzliiton Yrjö-palkinnon.


title: Martti Lappalainen (musiikinopettaja)

text: Lappalainen valmistui 1968 Sibelius-Akatemiasta musiikinopettajaksi ja toimi sen jälkeen musiikinopettajana Tapiolan Yhteiskoulussa. Vuonna 1969 hän perusti kouluun Tapiolan Yhteiskoulun Big Bandin (myöhemmin Tapiola Big Band) ja vuonna 1980 sen rinnalle Espoo Big Bandin. Hän perusti 1987 pääkaupunkiseudun suurimpiin jazztapahtumiin nousseen April Jazzin, jonka johtaja hän oli kuolemaansa saakka.


title: Martti Lappalainen (musiikinopettaja)

text: ”Herra Tapiolaksi” mainittu Lappalainen on valittu Espoon kaupungin kunniakansalaiseksi merkittävänä espoolaisena, ja vuonna 2010 kaupunkitoimittajat valitsivat hänet Vuoden kaupunkilaiseksi.


title: Egyptin väestö

text:
Egyptin väestö on Afrikan toiseksi suurin, vuonna 2011 asukkaista oli yli 82 miljoonaa. Lähes koko väestö on keskittynyt Niilin rannoille (erityisesti Aleksandrian ja Kairon ympärille), Niilin suiston alueelle ja Suezin kanavalle. Noin 90 % väestöstä on islaminuskoista ja suurin osa lopuista on kristittyjä (pääasiassa kopteja).
Egyptin väestö on erittäin homogeenista: vuoden 2006 väestönlaskennassa 99,6 % oli egyptiläisiä. Etnisiä vähemmistöjä ovat pieni määrä beduiiniarabeja itäisellä ja läntisellä aavikolla sekä Siinain niemimaalla, berberiä puhuvat siwisit Siwan keitaalla sekä muinaiset nubialaiset yhdyskunnat Niilin varrella Egyptin eteläisimmässä osassa. Egyptissä asuu myös noin 90 000 pakolaista ja turvapaikanhakijaa. Ryhmä koostuu pääasiassa palestiinalaisista (joita oli 50 000 vuonna 2002) ja sudanilaisista pakolaisista. Aikoinaan elinvoimainen urbaani Egyptin juutalaisyhteisö on käytännössä hävinnyt maastamuuton takia.


title: Egyptin väestö

text: Urbaani kulttuuri on Egyptissä voimakasta; vuonna 2010 43 % väestöstä asui kaupungeissa. Myös perinteisest kylät ovats aamassa kaupunkimaisia piirteitä. Kairo ja etenkin sitä ympäröivät slummialueet kasvavat jatkuvasti. Kaupunkilaiset asuvat useimmiten vuokratuissa kerrostaloasunnoissa, ja vuokrasääntelyllä on pitkät perinteet.


title: Egyptin väestö

text: Antiikin ajasta lähtien, erityisesti ennen Ala- ja Ylä-Egyptin yhdistymistä, pohjoisafrikkalaiset ja välimerelliset vaikutteet ovat saapuneet maan pohjoisosiin kun taas eteläosan väestöllä on ollut paljon yhteistä nubialaisten ja etiopialaisten kanssa. Eroista huolimatta suuri enemmistö nykyisestä väestöstä on suhteellisen läheistä sukua keskenään ja muinaisten egyptiläisten jälkeläisiä. Egyptiläiset ovat myös puhuneet vain afroaasialaisia kieliä koko historiansa ajan aina muinaisesta Egyptistä arabiaan.


title: Egyptin väestö

text: Egyptin arabisaatio oli kulttuurinen prosessi, joka alkoi Islamin ja arabian kielen tuomisesta Egyptiin arabien valloitettua maan 600-luvulla. Seuraavina vuosisatoina maahan kehittyi sosiaalinen hierarkia, jossa Islamiin kääntyneet egyptiläiset saivat mawalin tai "asiakkaiden" aseman hallitsevan arabieliitin näkökulmasta, kun taas kristityiksi jääneistä kopteista tuli dhimmejä. Arabivähemmistön etuoikeudet jatkuivat eri muodossa nykyaikaan asti maaseudulla, jossa beduiiniarabiheimojen jäänteet ovat asuneet yhdessä egyptiläisten maanviljelijöiden kanssa.


title: Egyptin väestö

text: "Fellah" tarkoittaa suomeksi "tiilentekijää", "maanviljelijää", ja se on arabiankielinen sana Egyptin alkuperäiselle maalaisväestölle. Fellahit muodostavat 60 prosenttia maan väestöstä, elävät yksinkertaista elämää savitiilitaloissa kuten esi-isänsäkin. Heidän osuutensa väestöstä oli paljon suurempi 1900-luvun alkupuolella, ennen muuttoliikettä kaupunkeihin. Vuonna 1927 antropologi Winifred Blackman, kirjan "The Fellahin of Upper Egypt" tekijä, suoritti etnografisia tutkimuksia Ylä-Egyptin maanviljelijöiden keskuudessa ja päätteli fellahien ja muinaisten egyptiläisten tapojen ja uskomusten välillä olevan paljon yhtäläisyyksiä.


title: Egyptin väestö

text: Egyptiläiset ovat pääasiassa islaminuskoisia, noin 85 % väestöstä, ja suurin osa heistä on sunneja. Kristityt edustavat noin viittätoista prosenttia väkiluvusta, ja heistä suurin osa (9–18 % väestöstä) on kopteja – loput 1 % ovat muun muassa katolisia, kreikkalaisortodokseja, syyrialaisortodokseja ja armenialaisortodokseja, jotka asuvat pääasiassa Aleksandriassa ja Kairossa. Maassa on myös pieni, arviolta noin 300 hengen suuruinen juutalaisyhteisö. Perustuslain mukaan islam on Egyptin valtionuskonto, mutta perustuslaki takaa myös uskonnonvapauden. Käytännössä maan oikeusjärjestelmä tunnustaa kolme Abrahamilaista uskontoa: islamin, kristinuskon ja juutalaisuuden.


title: Egyptin väestö

text: Egyptissä on myös ateisteja ja agnostikkoja, mutta heidän määränsä on käytännössä tuntematon, sillä näiden näkökulmien avoin edistäminen saattaa johtaa oikeustoimiin. Vuonna 2000 avoimen ateistinen egyptiläinen kirjailija, joka puhui paikallisen ateistien asioita ajavan järjestön perustamisen puolesta, haastettiin oikeuteen Islamin ja sen profeetan loukkaamisesta neljässä kirjassaan.


title: Egyptin väestö

text: Maan Islamilainen enemmistösuuntaus, sunnalaisuuden koulukunta hanafilaisuus on järjestäytynyt valtion uskonnollisten asioiden ministeriön kautta ("Wizaret Al-Awkaf"). "Al-Awkaf" kontrolloi kaikkia moskeijoita ja muslimioppineita. Imaameita koulutetaan omissa ammattikouluissa ja Al-Azharin yliopistossa. Ministeriö kannattaa sunnalaisuutta ja sillä on komissioita, joilla on oikeus antaa "fatwoja" uskonnollisissa aiheissa.


title: Egyptin väestö

text: Egyptissä on kaksi merkittävää uskonnollista instituutiota. Al-Azharin yliopisto (جامعة الأزهر) on vanhin islamilainen korkeakoulu (perustettu noin vuonna 970). Egyptissä on myös vahva kristitty perintö Aleksandrian patriarkan johtaman koptilaisen kirkon kautta. Vuonna 1992 koptilaisella kirkolla oli Egyptissä yli 9 miljoonaa jäsentä, ja ulkomailla noin 1,2 miljoonaa.


title: Rakkautta

text: Rakkautta on Maria Jotunin nimellä Jotuni-Haggrén julkaisema toinen novellikokoelma vuodelta 1907. Se sai ilmestyessään paljon kritiikkiä ja sekä kirja että kirjailija leimattiin moraalittomiksi. Lisäksi kauhisteltiin, kuinka naisen sopi kirjoittaa "siveetöntä" tekstiä.


title: Rakkautta

text: Jotuni kuvasi naisten elämää ja kohtaloita tavalla, jota ei tuohon aikaan katsottu hyväksi. Jotunin saama huomio kuitenkin näkyi kirjan suosiossa ja siitä otettiin pian toinen painos. Teos on käännetty ruotsiksi nimellä "Man kallar det kärlek".


title: Crack the Skye

text:
Crack the Skye on progressiivista metallia soittavan Mastodonin neljäs studioalbumi, joka julkaistiin vuonna 2009. Se sijoittui Yhdysvaltain virallisella albumilistalla sijalle 11. Sen julkaisi Reprise Records.
Albumista on julkaistu myös vinyyliversio sekä CD:n ja DVD:n sisältävä paketti.


title: Crack the Skye

text: Levy on palkittu moneen otteeseen. Albumi on yhtyeen menestynein levy, myyden yli 200 000 kappaletta amerikassa. Suomessa albumi nousi virallisen albumilistan sijalle 6. Yhdysvalloissa se nousi Billboard 200 -listan sijalle 11.


title: Crack the Skye

text: Albumilta on kuvattu musiikkivideot kappaleista Oblivion ja Divinations. Vuonna 2011 yhtye julkaisi live-DVD:n "Live at the Aragon", joka sisältää mm. kokonaisuudessaan Crack The Skyen kappaleet ja elokuvan "Crack the Skye".


title: Crack the Skye

text: Mastodonin kolme edellistä albumia käsittelivät tulta, vettä ja maata. Crack the Skye ei ole konseptialbumi, mutta se käsittelee neljättä alkuelementtiä, eli ilmaa. Muuten albumi kertoo astraaliprojektiosta, mustasta magiasta ja rasputinista Moskovan Venäjässä. Kappale "Crack the Skye" on omistettu Brann Dailorin siskolle Skyelle, joka teki itsemurhan 14-vuotiaana.


title: Ananaskalat

text: Ananaskalat (Monocentridae) on limapääkaloihin kuuluva kalaheimo. Heimon lajeja tavataan trooppisista valtameristä. Osaa lajeista pidetään myös akvaarioissa.


title: Ananaskalat

text: Ananaskaloihin kuuluu neljä lajia kahdessa suvussa. Ananaskalat ovat melko pienikokoisia ja kasvavat suurimmillaan noin 21–22 cm pitkiksi. Lajeille on tyypillistä suurikokoiset, levymäiset suomut, joissa on piikkejä. Alaleuassa on elimiä, joiden öisin sinivihreän ja päivisin oranssin valon tuottavat symbioottiset bioluminoivat bakteerit. Ananaskalalajeilla on kaksi selkäevää. Etummainen koostuu neljästä tai viidestä piikistä ja takimmaisen selkäevät ruodot ovat pehmeitä..


title: Ananaskalat

text: Ananaskalalajeja tavataan trooppisista vesistä Intian valtameren ja Tyynenmeren alueilta. Ne elävät tyypillisesti parvissa 30–300 metrin syvyydessä merenpinnasta. Kalojen ravinto koostuu pinistä äyriäisistä ja eläinplanktonista, joita ne houkuttelevat valoelimillään. Ananaskalojen lisääntymisestä ei ole juurikaan tietoa, mutta ne eivät todennäköisesti vartioi muniaan.


title: Ananaskalat

text: Monet ananaskalalajit ovat paikallisesti hyvin tärkeitä ruokakaloja.


title: Wizard101

text: Wizard101 on KingIsle Entertainmentin kehittämä velhomaailmaan liittyvä MMORPG-peli. Pelaaja ottaa nuoren velho-oppilaan hahmon ja saa suoritettavakseen erilaisia tehtäviä (quests) Spiraalissa (The Spiral), joka on joukko maailmoja, johon peli sijoittuu. Tehtäviä suorittaessaan velho-oppilas saa lisää kokemusta (experience), oppii uusia loitsuja ja kerää varusteita (gear), kultaa (gold) ja raaka-aineita (reagents). Pelin kuluessa velho-oppilas saa pääsyn suurempaan määrään alueita.


title: Wizard101

text: Liikkuminen pelissä tapahtuu reaaliajassa, mutta taistelut ovat vuoropohjaisia ja muistuttavat rakenteeltaan keräilykorttipelejä, joihin on lisätty animaatiot.


title: Wizard101

text: Pelihahmo saa tehtäviä tapaamiltaan henkilöiltä (NPC). Selvyyden vuoksi henkilöt, jotka antavat tehtäviä, on merkitty pään yllä olevilla keltaisilla huutomerkeillä. Jo vastaanotettu tehtävä merkitään hopealla kysymysmerkillä, ja palauttaessaan tai lisäohjeita hakiessaan kysmysmerkki on keltainen. Tehtävän suorittamisen jälkeen yleensä viimeinen tehtävään liittyvä henkilö neuvoo mistä seuraavan tehtävän saa, ellei kyseessä ollut sivutehtävä. Tehtävät voidaan jakaa merkittävyytensä mukaan joko pää- tai sivutehtäviin. Päätehtävät vievät tarinaa eteenpäin, ja koko pelin kaikkine alueineen voi pelata läpi suorittamalla vain päätehtävät. Sivutehtäviä ei ole välttämätöntä suorittaa, mutta niistä saa kokemusta ja palkkioita, toisinaan päätehtäviä paremmin.


title: Wizard101

text: Pelaajat voivat keskustella muiden pelaajien kanssa käyttämällä joko yleistä keskustelukanavaa tai yksityistä tekstikeskustelua. Yleinen keskustelu näkyy pelihahmojen yllä puhekuplina ja tapahtuma- ja keskustelulokissa tekstinä. Yksityinen keskustelu näkyy vain kyseisten henkilöiden tapahtuma- ja keskustelulokissa. Pelin amerikkalaisversiossa on yleisesti käytössä filtteröity keskustelukanava, sekä keskusteluvalikko alle 13-vuotiaille pelaajille. Muiden pelaajien pelihahmojen kanssa voi vaihtaa vain aarrekortteja, jotka ovat parannettuja versioita tavallisista loitsukorteista. Toisin kuin opitut loitsukortit, aarrekortteja voi käyttää vain kerran, jonka jälkeen ne katoavat.


title: Wizard101

text: Pelaaminen on ilmaista, mutta maksamattomilla pelaajilla on pääsy vain joihinkin Wizard Cityn alueisiin, jotka ovat The Commons, Ravenwood, Unicorn Way, Olde Town, Shopping District, Triton Avenue, Haunted Cave, Pet Pavilion, Nightside ja Fairegrouns, sekä rajoitettuun Grizzleheimin esittelyyn. Pääsyn muihin alueisiin saa joko ostamalla jäsenyyden (membership) tai ostamalla kruunuja (crowns), joilla voi ostaa pysyvän pääsyn haluamiinsa alueisiin. Varsinaisilla jäsenillä on pääsy kaikkiin Spiraalin alueisiin, ja jäsenmaksu maksetaan joko yhdeksi tai useammaksi kuukaudeksi eteenpäin kerrallaan. Muita jäsenyyden etuja ovat mm. mahdollisuus osallistua rankattuihin PvP-otteluihin tai lemmikkiraveihin, parannetut käsityökyvyt, nopeampi energian palautuminen, paremmat keskusteluoikeudet, suurempi reppu ja pidempi ystävälista.


title: Wizard101

text: Pelihahmon tilannetta kullakin hetkellä kuvaavat useat muuttujat.


title: Wizard101

text: Suorittamalla tehtäviä ja voittamalla taisteluja pelihahmo kerää pelin kuluessa kokemusta. Tietyn kokemusmäärän saatuaan pelihahmo ylenee uudelle tasolle (level). Pelihahmo aloittaa tasolta yksi ja voi tällä hetkellä saavuttaa korkeintaan tason 125. Pelihahmon taso vaikuttaa useisiin asioihin.


title: Wizard101

text: Pelihahmo voi valita hallussaan olevista esineistä käyttöön yhden kustakin seuraavasta luokasta: päähine (hat), viitta (robe), jalkineet, taikasauva (wand), veitsi (athame), sormus (ring), amuletti (amulet), loitsupakka (spell deck). Pelihahmon on täytettävä esineiden vaatimat taso- ja koulukuntakriteerit. Lisäksi pelihahmolla voi olla käytössä yksi lemmikki (pet) ja yksi kulkuväline (mount), joka nopeuttaa liikkumista pelissä. Kulkuvälineen nopeutena voi olla +20% ja +40% normaalista kävelyvauhdista.


title: Wizard101

text:
Nämä ominaisuudet riippuvat pelihahmon tasosta ja varustuksesta sekä ominaisuuksien käytöstä. Pelihahmon terveys (health) kuluu taisteluissa vastustajan onnistuneissa hyökkäyksissä. Terveyden laskiessa nollaan pelihahmo häviää taistelun ja palaa kunkin maailman pääalueelle. Useimmat taistelussa käytettävät loitsut kuluttavat manaa (mana), mutta esimerkiksi kilvet (shield) eivät kuluta manaa. Tarvittavan manan määrä riippuu loitsun tasosta (rank). Energiaa (energy) käytetään velhon harrastuksiin, joita voivat olla kasvien hoito, lemmikkien koulutus ja kalastaminen. Energia palautuu käytön jälkeen hitaasti maksimiarvoonsa, samoin terveys, mutta vain tietyillä alueilla. Terveyttä ja manaa saa lisää myös keräämällä punaisia (terveys) ja sinisiä (mana) valopalloja tai manan voi palauttaa pelaamalla minipelejä. Lisäksi ominaisuuksiin voi vaikuttaa erilaisilla juomilla (potion). Pelaajan päästessä tason ylemmäs kaikki kolme palautuvat maksimiinsa. Energian todella hitaan palautumisen seurauksesta on kannatettavaa käyttää kaikki energia ennen uudelle tasolle siirtymistä.
Taisteluissa käytettäviin loitsuihin liittyy kullekin loitsulle ominainen onnistumistodennäköisyys (accuracy). Loitsujen onnistumistodennäköisyyttä voi lisätä varusteista tai lemmikiltä saadulla lisätarkkuudella, joka usein vaihtelee eri koulukuntiin kuuluvien loitsujen välillä. Lisäksi onnistumistodennäköisyyttä voi vahvistaa toisilla loitsuilla. Myös tietyn koulukunnan loitsujen voimakkuutta (loitsuvoima) tai vastustuskykyä niille (resistanssi, resistance) voidaan lisätä varusteiden ja lemmikkien avulla. Kriittinen luokitus (critical rate) määrittää todennäköisyyden sille, että loitsun voimakkuus tuplaantuu. Vastaavasti torjuntaluokitus (block rate) määrittää todennäköisyyden sille, että kriittinen loitsu torjutaan, jolloin sen voimakkuus jää normaalin suuruiseksi.


title: Wizard101

text:
Aluksi tasojen 1-20 aikana pelaaja saa 4 tason välein uusia koulutuspisteitä, myöhemmin 5 tason välein. Joistakin tehtävistä saa myös koulutuspisteitä palkkioksi. Koulutuspisteitä käytetään uusien, muiden kuin oman koulukunnan, loitsujen oppimiseen.
Pelissä ansaittua kultaa voi käyttää mm. varusteiden, asunnon, reseptien, raaka-aineiden tai siemenien ostamiseen. Voimapistetaso määrittää taistelun aikana todennäköisyyden saada voimapiste (power pip) normaalin (loitsu)pisteen sijaan. Voimapiste toimii kahtena loitsupisteenä oman koulukunnan loitsuja käytettäessä.


title: Wizard101

text: Yksittäiseen taisteluun voi kerrallaan ottaa osaa korkeintaan kahdeksan olentoa, joista korkeintaan neljä taistelee samalla puolella. Taistelun alkaessa kukin osallistuja siirtyy paikalleen yhteen taistelupiirin sisällä olevasta kahdeksasta ympyrästä (katso kuva oikealla). Taistelu käydään vuoropohjaisena, vuoron kiertäessä myötäpäivään alkaen joko oman puolen tai vastustajien puolen ensimmäisestä ympyrästä. Kukin pelaaja voi vuorollaan yrittää tehdä yhden ennen taistelua kokoamastaan loitsupakasta löytämistään loitsuista. Taistelu päättyy, kun kaikkien samalla puolella olevien pelihahmojen terveys on nollassa. Voitokkaasta taistelusta saa palkkioksi kokemusta ja yleensä jo(i)takin seuraavista: kultaa, varusteita, lemmikin, kulkuvälineen, siemeniä, raaka-aineita, välipaloja, sisustusesineitä tai aarrekortteja. Hävityn taistelun jälkeen pelaaja siirtyy taistelupaikasta riippuen takaisin kyseisen maailman aloituskohtaan.


title: Wizard101

text: Pelihahmo valitsee pelin alussa oman koulukuntansa seitsemästä taikuuden lajista, joita Wizard Cityssä opetetaan. Kukin koulukunta opettaa erilaisia loitsuja, jotka kaikki pelihahmo oppii viimeistään suoritettuaan kaikki tehtävät. Eri koulukunnat eroavat toisistaan mm. loitsujen onnistumisprosentissa, varusteissa ja pelihahmojen maksimiterveydessä. Kullakin koulukunnalla on oma professorinsa, joka opastaa velho-oppilasta opinnoissa ja oma puunsa, joka tuntee koulukunnan historian ja jolta saa mm. reseptejä kyseisen koulukunnan arrekorttien valmistamiseen. Elämän, kuoleman ja myytin koulukuntia kutsutaan henkikoulukunniksi (spirit schools). Vastaavasti tulen, jään ja myrskyn koulukuntia kutsutaan elementtikoulukunniksi (elemental schools).


title: Wizard101

text: Elämä-koulukunnan (life) edustajia kutsutaan parantajiksi (theurgist). Parantajat ovat ainoita, jotka oppivat joukkoparannusloitsuja. Parantajilla on korkein luontainen (ilman varusteita tai muita parannuksia) loitsujen onnistumistarkkuus (90 %). Elämä-koulukunnan professorina toimii Moolinda Wu ja elämänpuu on nimeltään Blossom. Molemmat asustavat Wizard Cityn Ravenwoodissa. Elämä-koulukunnan hyökkäysloitsut saavat bonuksen kuolema-ja tasapaino-koulukunnan olentoja vastaan taistellessa. Vastaavasti elämä- koulukunnan olennot ovat heikkoja kuolemalle.


title: Wizard101

text: Kuolema-koulukunnan (death) edustajia kutsutaan nekromantikoiksi (necromancer). Kuolema-loitsujen luontainen onnistumistodennäköisyys on 85 %. Kuolema-loitsut eivät yleensä ole voimakkaimpien loitsujen joukossa, mutta nekromantikoilla on paljon loitsujen tehostamiseen tarvittavia teriä (blade) ja ansoja (trap). Monien kuolema-loitsujen etuna on, että puolet vastustajalle aiheutetusta vauriosta palautuu terveytenä loitsun tekijälle. Nekromantikko onkin usein hyökättyään täydessä terveydessä tai lähellä sitä. Kuolema-koulukunnan professorina toimi Malistaire Drake, joka kadotessaan siirsi kuolemankoulun tuntemattomaan paikkaan, jättäen tilalle vain suuren reiän. Kuolemanopiskelijoiden ohjaajana toimii aluksi Malorn Ashtorn, joka on itsekin kuolemanopiskelija ja oleskelee kuolemankoulun raunioilla Ravenwoodissa. Myöhemmin opinnoissa auttaa sijaisprofessori Dworgyn, joka asustaa aluksi tuntemattomassa paikassa Wizard Cityn Nightsidessa, Rainbow Bridgen lähellä olevan vesiputouksen takana. Kuolemanpuu Mortis sijaitsee myös Nightsidessa. Kuolema-koulukunnan hyökkäysloitsut saavat bonuksen elämä-ja tasapaino-koulukunnan olentoja vastaan. Kuoleman olennot ovat heikkoja elämä-koulukunnalle.


title: Wizard101

text: Myytti-koulukunnan (myth) edustajia kutsutaan esiinkutsujiksi (conjurer). Myytti-loitsujen luontainen onnistumistodennäköisyys on 80 %. Myytti-koulukunnan edustajat erikoistuvat kutsumaan esiin olentoja, jotka auttavat heitä taisteluissa. Myyttikoulun professorina toimii Malistairen veli Cyrus Drake ja myytti-koulukunnan puu on nimeltään Ivan. Molemmat, professori että puu, löytyvät Ravenwoodista. Myytti-koulukunnan hyökkäysloitsut saavat bonuksen myrsky-ja tasapaino-koulukunnan olentoja vastaan. Myytti ottaa vahinkobonusta myrskyltä.


title: Wizard101

text: Tuli-koulukunnan (fire) edustajia kutsutaan pyromantikoiksi (pyromancer). Tuli-koulukunnan loitsuista monet aiheuttavat tuhoa usean kierroksen ajan. Niiden luontainen onnistumistodennäköisyys on 75 %. Tulikoulun prfessorina toimii Dalia Falmea ja tulipuuna Bernie. Molemmat löytyvät Ravenwoodista. Tuliloitsut saavat bonuksen jää-koulukunnan edustajia vastaan, ja vastaavasti tuli-koulukunnan olennot ottavat vahinkobonusta jäästä.


title: Wizard101

text: Jää-koulukunnan (ice) edustajia kutsutaan ihmeidentekijöiksi (thaumaturge). Ihmeidentekijöiden loitsujen luontainen onnistumistodennäköisyys on 80 %. Jää-koulukunnan loitsut eivät ole voimakkaimpien joukossa, mutta ihmeidentekijöillä on eniten luontaisia terveyspiteitä ja yleensä paras resistanssi kaikkien koulukuntien loitsuille. Jääkoulun professorina toimii Lydia Greyrose ja jää-koulukunnan puu on nimeltään Kelvin. Molemmat löytyvät Ravenwoodista. Jää-koulukunnan hyökkäysloitsut saavat bonuksen tuli-koulukunnan olentoja vastaan, ottavat vahinkobonuksen myös tulelta.


title: Wizard101

text: Myrsky-koulukunnan (storm) edustajia kutsutaan ennustajiksi (diviner). Ennustajien loitsut ovat pelin voimakkaimpia, mutta toisaalta loitsujen luontainen onnistumistodennäköisyys on heikoin kaikista, 70 %. Myrsky-koulukunnan professorina toimii Halston Balestrom ja myrskypuuna Torrence. Molemmat löytyvät Ravenwoodista. Myrskyloitsut saavat bonuksen myytti-koulukunnan olentoja vastaan taistellessa, ja ottavat vahinkoa tuplasti enemmän samaiselta koululta.


title: Wizard101

text: Tasapaino-koulukunnan (balance) edustajia kutsutaan taikureiksi (sorcerer). Taikurit ovat pelin joustavimpia hahmoja. He voivat toimia ryhmässä parantajina tai muiden hyökkäysten tehostajina, mutta voivat myös aiheuttaa paljon vaurioita itse. Tasapainoloitsujen luontainen onnistumistodennäköisyys on 85 %. Tasapaino-koulukunnan professorina toimii Alhazred ja tasapainopuuna Niles. Molemmat löytyvät Krokotopian Krokosphinxistä. Aloittelevia velho-oppilaita opastaa Arthur Wethersfield Ravenwoodissa.


title: Wizard101

text: Päästyään Celestiaan ja saavutettuaan vähintään tason 50 pelihahmo voi opetella myös loitsuja myös kolmesta astraalikoulukunnasta, joita ovat:


title: Wizard101

text:
Aurinko-koulukunnan (sun) loitsut vaikuttavat yhden loitsun ominaisuuksiin esim. lisäämällä loitsun onnistumistodennäköisyyttä tai loitsun aiheuttaman vaurion määrää.
Tähti-koulukunnan (star) loitsut luovat pelihahmon ympärille auran, joka kestää neljä seuraavaa loitsuvuoroa ja jolla vaikutetaan pelihahmon ominaisuuksiin, kuten loitsuvoimaan tai resistenssiin.
Kuu-koulukunnan (moon) loitsut aiheuttavat pelihahmolle muodonmuutoksen toiseksi olennoksi, jolla on erilaiset ominaisuudet ja käytössä erilaiset loitsut kuin pelihahmolla.


title: Wizard101

text: Pelin alussa kukin pelihahmo saa oman opiskelijahuoneen joko poikien tai tyttöjen asuntolasta Ravenwoodissa. Myöhemmin on mahdollista rakentaa käsityönä tai ostaa kullalla tai kruunuilla talo tai linna, jossa on myös oma piha-alue. Yhdellä pelihahmolla voi olla myös useita asumuksia. Oman asunnon voi sisustaa haluamallaan tavalla löytämillään, ostamillaan tai käsityönä tekemillään esineillä. Kaikissa asunnoissa on kaksiosainen arkku, johon voi säilöä tavaroita. Toinen osa on pelihahmon oma varasto, johon on pääsy pelihahmon kaikista asunnoista ja toinen osa on pelaajan kaikkien pelihahmojen käytössä ja sen avulla voi siirtää useimpia esineitä pelihahmolta toiselle.


title: Wizard101

text: Pelihahmo voi saada haltuunsa munan usealla eri tavalla pelin kuluessa: suorittamalla tiettyjä tehtäviä, voittamalla tiettyjä vastustajia, pelaamalla minipelejä tai ostamalla munan joko kullalla tai kruunuilla. Munasta kuoriutuu lemmikki jonkin ajan kuluttua. Kuoriutuminen kestää lajista riippuen muutamasta minuutista noin yhteen vuorokauteen. Samalla pelihahmolla voi olla useita lemmikkejä, mutta käytössä vain yksi kerrallaan. Kuoriutunutta lemmikkiä voi kouluttaa Wizard Cityssä The Pet Pavilion -alueella pelaamalla lemmikin kanssa yhtä neljästä lemmikkipelistä (tanssi-, kanuuna-, pudotus- ja labyrinttipeli). Pelaaminen kuluttaa pelihahmon energiapisteitä lemmikin tasosta riippuvan määrän. Pelin jälkeen lemmikki saa kokemusta sen mukaan, miten hyvin peli on sujunut. Kunkin pelisession jälkeen lemmikille voi syöttää yhden välipalan, joka myös lisää lemmikin kokemusta. Kun lemmikkiä on koulutettu riittävästi, se ylenee uudelle tasolle. Tasoja on yhteensä viisi. Kuoriutuessaan lemmikki on poikanen ja muut tasot ovat nuori (125 koulutuspistettä), aikuinen (375), muinainen (875) ja eeppinen (1875). Saavuttaessaan kunkin neljästä jälkimmäisestä tasosta lemmikki saa aina kaksi uutta taitoa. Toinen näistä auttaa velho-oppilasta taistelussa ja toinen auttaa lemmikkiä lemmikkiraveissa, joka on lemmikkien välinen kilpailu. Eräät lemmikit oppivat automaattisesti vielä yhden kyvyn saavutettuaan tietyn tason (jokin ylimääräinen loitsukortti).


title: Wizard101

text: Saavutettuaan tason 12 pelihahmo voi aloittaa kasvien kasvatuksen asunnossaan tai sen piha-alueella. Puutarhanhoidossa käytetään puutarhaloitsuja, jotka voi opetella saavutettuaan riittävän tason puutarhurina. Puutarhanhoidossa pelihahmon osaamista kuvaa erillinen kokemus/tasojärjestelmä. Pelihahmo aloittaa tasolta yksi suoritettuaan johdannon puutarhanhoitoon ja voi edetä maksimissaan tasolle 15. Kokemusta saa aina, kun kerää satoa kasvattamistaan kasveista. Saadun kokemuksen määrä riippuu kasvista.


title: Wizard101

text: Siemeniä pelihahmo saa palkintona tehtävistä tai taisteluista, ostamalla kullalla tai kruunuilla tai satona kasvattamistaan kasveista. Kullakin siemenlajilla on tasovaatimukset, jotka pelihahmon on täytettävä voidakseen kasvattaa niitä. Siemenet istutetaan niille sopiviin ruukkuihin tai muokattuihin maa-alueisiin. Oikein hoidetuilla kasveilla on neljä kehitysvaihetta: siemen, nuori kasvi, aikuinen kasvi ja vanhus. Kasvit antavat satoa aikuisena (mahdollisesti useita kertoja) ja kerran vanhuksena, jonka jälkeen kasvi katoaa. Hoitamaton kasvi lakastuu ja lopulta kuolee. Satona kasveista saa kokemusta, välipaloja, raaka-aineita, siemeniä ja aarrekortteja.


title: Wizard101

text: Pelihahmo kehittyy käsityötaidoissa suorittamalla käsityötehtäviä aloittelijasta suurmestariksi. Käsityön tekemiseen pelihahmo tarvitsee reseptin, joita voi ostaa useasta eri paikasta Spiraalissa kullalla. Reseptissä kerrotaan työhön tarvittavat raaka-aineet, jotka hahmo voi kerätä palkintoina taisteluista ja tehtävistä, ostamalla, korjaamalla kasvien satoa tai jalostamalla käsityöllä tietyt raaka-aineet toisiksi. Tämän jälkeen käsityön valmistamiseen tarvitaan vielä oikea työpöytä. Omaan asuntoon sijoitettavia työpöytiä on neljä: perus-, kortti-, varustus- ja kalustekäsityöpöytä. Eräiden esineiden tekeminen onnistuu vain Grizzleheimissa sijaitsevassa Hall of the Ice Forgessa. Käsityönä voi valmistaa varusteita, välipaloja, aarrekortteja, linnoja, sisustusesineitä ja raaka-aineita.


title: Wizard101

text: Pelaaja voi osallistua PvP-taisteluun Wizard Cityn Unicorn Way:llä sijaitsevassa Areenassa. Mahdolliset taistelumuodot ovat kaksintaistelu (1v1) tai joukkuetaistelu (2v2, 3v3 tai 4v4). Joukkueen voi muodostaa itse, eikä koulukuntien suhteen ole rajoituksia, mutta vastustaja tai vastustajajoukkue valitaan satunnaisesti samantasoisten (pelaajien kekimääräinen taso ja PvP-luokitus) joukkueiden joukosta. Taisteluihin osallistumisesta saa palkkioksi Areenalippuja (voitosta 14 ja häviöstä 4), joilla voi ostaa esineitä ja lemmikkejä Areenakaupasta.


title: Wizard101

text:
Kullakin pelihahmoilla on oma PvP-luokitus, joka määräytyy käytyjen taistelujen perusteella.
PvP-luokitus on samantyyppinen kuin shakissa käytössä oleva Elo-luku. Mitä kovempi vastustaja sitä enemmän PvP-luokitus kasvaa voitosta ja sitä vähemmän se pienenee häviöstä. Uuden pelihahmon luokitus on aina 500. Jos pelihahmon PvP-luokitus nousee yli tietyn rajan, saa pelihahmo uuden PvP-arvonimen. Näitä ovat Sotamies (522), Korpraali (525), Kersantti (550), Veteraani (600), Ritari (650), Kapteeni (700), Komentaja (800) ja Sotapäällikkö (900).


title: Wizard101

text: Kauan sitten, ensimmäiset olennot, Isoisä Bartleby ja Isoäiti Korppi loivat yhden maailman ja titaanit. Titaaneja ovat lohikäärmeet (dragons), jättiläiset (giants) ja meriliskot (tritons). Lohikäärmeet loivat tulitaikuuden ja hallitsivat maata, jättiläiset loivat jäätaikuuden ja hallitsivat taivasta ja meriliskot loivat myrskytaikuuden ja hallitsivat merta. Jonkin ajan kuluttua titaanit alkoivat taistella keskenään ja sota repi maailman palasiksi. Bartleby lauloi titaanit uneen ja sirpaleista muodostui Spiraali, joukko erillään olevia maailmoja, joihin peli sijoittuu.


title: Wizard101

text: Isoisä Bartleby asustaa Wizard Citystä, joka on maailma, jossa Merle Ambrosen perustama velhokoulu sijaitsee. Muita tunnettuja spiraalin maailmoja ovat Krokotopia, Marleybone, Mooshu, Dragonspyre, Grizzleheim, Celestia, Zafaria ja Wysteria. Kukin maailma koostuu useasta pienemmästä alueesta. Kullakin maailmalla on tietty teema ja kullakin alueella omanlaisensa olennot. Kussakin maailmassa on oma spiraalikammio, jonka kautta pelihahmo voi siirtyä muiden maailmojen spiraalikammioihin spiraaliavaimen avulla. Kullakin spiraaliavaimella pääsee vain tiettyyn maailmaan.


title: Wizard101

text: Wizard City on Maailmanpuu Bartlebyn kotimaailma ja muistuttaa tyyliltään jonkinlaista utopistista keskiaikaista kaupunkia. Merle Ambrosen perustama Ravenwood School of Magical Arts sijaitsee Wizard cityssä. Kullakin Wizard Cityn osa-alueella on oma tiettyyn koulukuntaan perustuva teemansa.


title: Wizard101

text: Krokotopia on keskittynyt hiekka-autiomaan keskellä olevan keitaan ympärille ja muistuttaa Faaraoiden ajan Egyptiä pyramideineen ja sfinkseinen. Krokotopiassa asuvat krokotiilimäiset krokit, jotka ovat orjuuttaneet salamantereita muistuttavat manderit.


title: Wizard101

text: Grizzleheim perustuu viikinkikulttuuriin ja skandinaaviseen mytologiaan. Sitä asuttavat pääasiassa karhut, sudet ja korpit.


title: Wizard101

text: Marleybone muistuttaa tyyliltään viktoriaanisen aikakauden Lontoota ja sen asukkaat ovat pääasiassa koiria, kissoja tai rottia. Monet Marleybonen rakennuksista ja alueista löytyvät myös Lontoosta. Marleybonelaisen Spiraalin maantieteellisen seuran jäseniä tapaa usein myös muissa Spiraalin maailmoissa.


title: Wizard101

text: Mooshu muistuttaa feodaaliajan Japania. Mooshua halitsee Keisari ja sen asukkeina on mm. samuraita, ninjoja ja talonpoikia, sekä erilaisia itämaisia taruolentoja.


title: Wizard101

text: Wysteria on pieni kaupunki, jossa sijaitsee rikkaille ja lahjattomille tarkoitettu velhokoulu Pigswick Academy. Picswick Academy järjestää vuosittain spiraalinmestaruuskilpailut.


title: Wizard101

text: Dragonspyre koostuu useasta erillisestä kehästä, jotka sijaitsevat keskellä olevan tulivuoren ympärillä. Dragonspyre on vanha militaristinen yhteiskunta, joka tuhoitui suurelta osin kun Lohikäärmetitaani herätettiin.


title: Wizard101

text: Celestialaiset kehittivät aikoinaan oman taikuuden lajinsa, astraalitaikuuden. Myrskytitaani upotti aikoinaan Celestian aaltojen alle. Suurin osa nykyisestä Celestiasta sijaitsee meren pohjalla, jonne osa vanhasta Celestiasta pelastettiin valtavien läpinäkyvien kupukattojen avulla. Celestiassa vallitsee sotatila Morganthen joukkojen ja paikallisten välillä.


title: Wizard101

text: Zafaria on Afrikka-aiheinen maailma. Sen neljä pääheimoa ovat elefantit, seeprat, leijonat ja apinat. Zafaria on myös Morganthen vanha kotimaailma.


title: Wizard101

text: Pelin pääjuoni koostuu useasta erillesestä juonikaaresta, jotka saavat alkunsa Rehtori Ambrosen pelihahmolle antamista tehtävistä.


title: Wizard101

text: Peli alkaa Wizard Citystä, jonka velhokoulun oppilaaksi pelihahmo saapuu. Wizard Cityä ovat vaivanneet viime aikoina lukuisat levottomuudet. Kadut eivät ole enää turvallisia kun erilaiset olennot hyökkäilevät asukkaiden kimppuun. Koulun rehtori Merle Ambrose pyytää velho-oppilasta auttamaan ongelmien selvittämisessä. Ongelmien aiheuttajaksi paljastuu kadonnut professori Malistaire Drake, joka aikoi ottaa Wizard Cityn haltuunsa.


title: Wizard101

text: Pelihahmo seuraa Malistairea toiseen maailmaan, Krokopiaan. Malistaire etsii Torahampaan veljeskuntaa (the Order of the Fang), joka on salainen Krok-velhojen ryhmä. Veljeskunnalla on hallussaan Krokonomicon kirja, voimakkain Elämä- ja Kuolema-taikuudeen lähde. Pelihahmo yrittää löytää Krokonomiconin ennen Malistairea. Lopulta selviää, että Krokonomicon on tietyn sarkofagin sisällä, mutta sarkofagi on lähetetty toiseen maailmaan, Marleyboneen.


title: Wizard101

text: Matkattuaan Marleyboneen pelihahmo saa kuulla, että sarkofagia säilytetään Royal Museumissa. Malistaire auttaa mestarivaras Meowiartya pakenemaan Newgaten vankilasta. Yhdessä he varastavat Krokonomiconin ja linnoittautuvat Big Ben-tornin huipulle. Pelihahmo voittaa Meowiartyn, mutta Malistaire onnistuu pakenemaan Krokonomicon mukanaan.


title: Wizard101

text:
Malistaire aikoo matkata Dragonspyreen, mutta tarvitsee spiraaliavaimen, jonka voi saada vain Mooshun Keisarilta. Ambrose lähettää pelihahmon Mooshuun
varoittamaan Keisaria. Malistaire ehtii perille ennen pelihahmoa ja varastaa spiraaliavaimen Keisrilta. Samalla Malistaire langettaa voimakkaan kirouksen Keisariin, joka loukkaantuu pahasti. Saadakseen spiraaliavaimen Dragonspyreen, jonne Malistaire on matkannut, pelihahmon on löydettävä parannuskeino Keisarille.


title: Wizard101

text:
Parannettuaan Mooshun Keisarin pelihahmo seuraa Malistairea Dragonspyreen. Malistaire on paennut suurelle tulivuorelle, joka sijaitsee Dragonspyren keskustassa. Malistaire aikoo esiinkutsua Lohikäärmetitaanin ja pakottaa tämän herättämään kuolleen vaimonsa Sylvian henkiin. Lohikäärmetitaani saisi
aikaan valtavaa tuhoa, joten Malistaire on pysäytettävä ennen kuin hän ehtii toteuttaa aikeensa. Päästäkseen tulivuorelle, pelihahmon on avattava useita portaaleja ja opittava ratsastamaan lohikäärmeellä. Pelihahmon saapuessa tulivuorelle Malistaire on juuri kutsumassa Lohikäärmetitaania esiin. Pelihahmon
on voitettava Malistaire estääkseen Spiraalia tuhoutumasta.


title: Wizard101

text:
Rehtori Ambrose kuulee, että Grizzleheimissa on ongelmia ja lähettää pelihahmon Grizzleheimiin auttamaan. Korppinoidat (Coven), joka on joukko pahoja korppeja, on usuttanut karhut ja sudet sotaan toisiaan vastaan. Pelihahmo paljastaa Korppinoitien olevan syyllisiä ja lopettaa sodat. Korppinoidat aikovat
tuoda Ikitalven Spiraaliin, mutta pelihahmo ehtii ajoissa estämään Korppinoitien aikeet.


title: Wizard101

text:
Myöhemmin Ambrose saa kuulla, että Korppinoidat ovat palanneet piiloistaan ja suunnittelevat Jäätitaanin (Ymir) herättämistä, joka toisi Ikitalven Spiraaliin.
Pelihahmo matkaa Wintertuskiin (, joka on osa Grizzleheimia) estämään Korppinoitien aikeet. Pelihahmo vapauttaa Isoäiti Korpin, jonka korppinoidat ovat vanginneet. Isoäiti Korpin opastuksella pelihahmo kerää neljä kultaista sinettiä Ymirin neljältä jääjättiläispojalta, kuljettaa ne Nastrondiin ja sinetöi Jäätitaanin ikuiseen uneen.


title: Wizard101

text: Saavutettuaan tason 25 pelihahmo saa kutsun rehtori Ambrosen luo. Vaikuttuneena pelihahmon saavutuksista Ambrose on valinnut pelihahmon edustamaan Wizard Citya Spiraalinmestaruuskilpailussa, joka on Wysteriassa järjestettävä Spiraalin maailmojen välinen velhoturnaus. Pelihahmo matkustaa Wysteriaan, kilpailee turnauksessa ja ratkaisee ohessa useita paikallisia ongelmia.


title: Wizard101

text:
Marleybonelainen Spiraalin maantieteellinen seura on löytänyt kauan kadoksissa olleen Celestian, mutta joutunutnut vaikeuksiin.
Saatuaan heiltä hätäkutsun Rehtori Ambrose päättää lähettää pelihahmon Celestiaan auttamaan. Paikalle saavuttuaan pelihahmolle selviää, että
retkikunnan johtaja Sir Thurston Plunkett on kadunnut, retkikunnan kimppuun on hyökätty ja muu retkikunta on hajallaan ympäri Celestiaa.
Vähitellen selviää myös osia Celestian historiasta. Morganthe niminen voimakas olento havitteli celestialaisten astraalitaikuutta ja hyökkäsi armeijoineen
Celestiaan. Celestialaiset kutsuivat esiin Myrskytitaanin auttaamaan. Myrskytitaani petti celestialaiset, upotti Celestian mereen ja Celestia menetti samalla
yhteyden muuhun Spiraaliin. Sir Plunkett löytyy ja selviää että Morganthe on palannut. Pelihahmo kohtaa lopulta
Morghanten apureineen Chancelissa. Morghante pakenee, mutta uhoaa lähtiessään voitonvarmana: "Tämä ei ole ohi, velho! Tämä on vasta alkanut! Peili murtuu ...
Torvi kutsuu. Minä isken varjoista ja taivaat ... sortuvat!"


title: Wizard101

text:
Ryhmä Ravenwoodin vaihto-oppilaita on kadonnut Zafariassa, Morganthen entisessä kotimaailmassa.
Rehtori Ambrose lähettää pelihahmon etsimään heitä. Kauan sitten Merle Ambrose ja Valon neuvosto (the Council of Light) löivät Morganthen Zafariassa ja
hautasivat tämän voimanlähteet Hohtavalle vuorelle (the Shining Mountain) voimakkailla taioilla suojattujen lukkojen taakse. Morganthe on palannut ja kylvää epäsopua apureidensa kanssa Zafarian
heimojen kesken. Morganthe aikoo rikkoa lukot ja anastaa takaisin menettämänsä voimanlähteet. Pelihahmo kohtaa Morganthen, joka on onnistunut
murtamaan suojataiat ja saanut haltuunsa Varjojen pakkansa (the Deck of Shadows), joka on kokoelma pimeää taikuutta. Morganthe väittää voimiensa satakertaistuneen ja pyytää pelihahmoa liittymään hänen puolelleen. Pelihahmon kieltäydyttyä Morganthe jättää pelihahmon apuriensa hoideltavaksi
ja poistuu paikalta.


title: Wizard101

text:
Kingsisle Entertainment perustettiin vuonna 2005 ja sen yli sadan työntekijän ryhmä valmisteli Wizard101:tä seuraavat kolme vuotta salassa.
Pelin beetatestaus alkoi kesäkuussa 2008, avoin testaus saman vuoden elokuussa ja julkaisu tapahtui 2. syyskuuta 2008. Julkaisun jälkeen peliin on lisätty useaan otteeseen sekä uusia maailmoja ja pienempiä alueita, että kokonaan uusia ominaisuuksia.
Tammikuussa 2009 avautui Dragonspyre ja uutena ominaisuutena ilmaantui pelaajien väliset taistelut (PvP). Maaliskuussa tehtävien saantiin ja palutukseen, sekä päävihollisten kohtaamisiin lisättiin puheäänet ja kertojan äänet. Itse sisustettavat asumukset saapuivat toukokuussa 2009. Grizzleheim avattiin heinäkuussa 2009 ja samalla lisättiin peliin käsityöt ja Bazaar-kauppa. Saman vuoden syyskuussa lisättiin peliin liikkumista nopeuttavat kulkuvälineet.
Toukokuussa 2010 otettiin käyttöön uudistettu lemmikkisysteemi. Seitsemäs maailma Celestia avautui lokakuussa 2010.
Elokuussa 2011 avattiin kahdeksas maailma Wysteria. Marraskuussa 2011 avattiin uusi maailma Zafaria, pelihahmojen maksimitaso nostettiin 60:stä 70:een ja kaikkiin koulukuntiin lisättiin uusia loitsuja.
Toukokuussa ilmestyi Wizard101 historian suurin uudistus. Uusi maailma Avalon avattiin, velho-oppilaiden maksimitaso nostettiin 70:stä 80:een, kaikkiin koulukuntiin lisättiin uusia loitsuja ja maksimitaso puutarhanhoidossa nostettiin 10:stä 15:een. Näiden lisäksi ilmestyi useita pienempiä muutoksia.


title: Wizard101

text: Wizard101-pelistä on julkaistu omat versiot Iso-Britanniassa, Saksassa, Italiassa, Ranskassa, Espanjassa, Kiinassa, Taiwanissa, Hongkongissa, Macaossa ja Amerikoissa.


title: Wizard101

text:
Helmikuussa 2009 Wizard101 ylitti miljoonan registeröidyn pelaajan rajan ja saman vuoden syyskuussa ylittyi viiden miljoonan registeröidyn pelaajan raja.
Internetmarkkinointitutkimusyhtiö comScore rankkasi Wizard101.com:in viidenneksi elokuussa 2010 ja kahdeksanneksi joulukuussa 2010 julkaisemallaan "kävijämäärän perusteella kymmenen nopeiten kasvavaa internetyritystä"-listallaan. KingIsle Entertainmentin lehdistötiedotteen mukaan Wizard 101 ylitti 20 miljoonan rekisteröidyn käyttäjän rajan heinäkuussa 2011 . Peliarvostelujen kokoajasivusto gamestats.com antaa Wizard101:lle arvosanan 8.4/10 . Yhtä lukuun ottamatta käytetyt arvostelut on tehty ennen useimpia peliin tehtyjä uudistuksia ja laajennuksia.


title: Via Dolorosa (kappale)

text: Via Dolorosa on suomalaislaulaja Tommi Läntisen johtaman samannimisen yhtyeen kappale ja single. Single on myös yhtyeen ainoaksi jäänyt julkaisu. Se ilmestyi vuonna 1986.


title: Via Dolorosa (kappale)

text: A-puoli